Hercegovina je danas najveći svjetski proizvođač smilja | Moja Hercegovina\nPočetna / Hercegovina je danas najveći svjetski proizvođač smilja\n2. Aprila 2017. 11:02\nVeć nekoliko godina možda i najveća privredna priča u BiH je procvat proizvodnje i prerade smilja, pretežno u Hercegovini, a postoji podatak da je na tom području zasađeno više od 30 miliona stabljika.\nPlantaža smilja (FOTO: Vijesti.ba)\nKultura koja je oduvijek prisutna kod nas počela se masovno kultivirati, a hiljade hercegovačkih porodica uložile su vrijeme i novac u proizvodnju smilja, tako da se danas procjenjuje da je zasađeno 30 miliona stabljika. Od kraja prošle godine uz pomoć Privredne komore Federacije Bosne i Hercegovine utemeljena je ,,Grupacija proizvođača i prerađivača smilja”.\nO grupaciji, ali i izazovima u proizvodnji, preradi i prodaji smilja iz Klix-a su razgovarali sa njenim predsjednikom Dinkom Dujmovićem.\n,,Na inicijativu Privredne komore FBiH osnovana je Grupacija proizvođača i prerađivača smilja sa željom da se unaprijedi pozitivan trend obrade do sada zapuštenih poljoprivrednih površina, kultivišu nove površine i zasadi ljekovito bilje, da se pomogne poljoprivrednim proizvođačima u edukacijskom smislu te što uspješnijem organiziranju organske plantažne proizvodnje autohtonog ljekovitog bilja. U skladu s tim preduzeli smo prve korake u prikupljanju informacija s terena kako bismo imali podatke o kojim kapacitetima te proizvodnje se radi te da bismo mogli vršiti procjene prerađivačkih kapaciteta, kvantiteta i kvaliteta finalnog proizvoda, a to je eterično ulje”, kazuje nam Dinko Dujmović.\n,,Moram napomenuti da je finalni proizvod – eterično ulje hercegovačkog smilja veoma kvalitetno te da su to prepoznale međunarodne farmaceutske i kozmetičke kompanije. Jedan od ciljeva je poboljšati plasman naših proizvoda na ta zahtjevna tržišta. Ovakav pristup organizovanoj organskoj poljoprivrednoj proizvodnji je značajan vid samozapošljavanja s ciljem sprečavanja negativnog trenda iseljavanja domaćeg stanovništva.\nGrupacija već sada ima više od 500 članova, a cilj nam je uključiti što više proizvođača i prerađivača smilja te im osigurati otkup i plasman proizvoda”, napominje predsjednik Grupacije proizvođača i prerađivača smilja.\n,,Proizvodnja smilja u Hercegovini pokrenula je nadaleko poznatu hercegovačku preduzetnost i upravo ovim smo pokazali da možemo biti značajan proizvođač eteričnih ulja na svjetskom nivou, a sve to smo postigli u vrlo kratkom vremenu. Izvoz eteričnih ulja iz Bosne i Hercegovine je u neprestanom porastu”, kaže Dujmović.\n,,Naši preliminarni podaci koje prikupljamo na terenu pokazuju da imamo više od 30 miliona jedinica smilja i ozbiljan smo, ako ne i najveći svjetski proizvođač ove biljke i njenog eteričnog ulja. Naši proizvodi u ovim kapacitetima imaju dobru perspektivu i moguće je osigurati njihov plasman na inostrana tržišta”, ističe on.\nDujmović napominje da se trebamo okrenuti organskom uzgoju i drugih autohtonim kultura, kao što su ružmarin, lovor, matičnjak, a zašto ne i proizvodnja eteričnog ulja ruže, jednog od najskupljih proizvoda na svijetu, prije svega jer imamo sve preduslove za to. Na taj način bismo osigurali neophodan biodiverzitet i izbjegli zavisnost od tržišne poziciji samo jednog proizvoda.\n,,Grupacija uz podršku komore već radi na ovim projektima i uskoro ćemo našim članovima ponuditi konkretne vidove saradnje”, najavljuje nove aktivnosti Dujmović.\n,,Naravno da oprečne i netačne informacije proizvode pitanja takve vrste. Strah i pitanja profitabilnosti sadnje proizvode pojedinci i grupe nakupaca interesno povezanih koji se žele jednokratno okoristiti takvim radnjama u cilju ostvarivanja što većih profita. Cijena eteričnog ulja u svijetu nije značajno u padu i kretanja su kao i svakom drugom proizvodu”, ističe Dujmović.\n,,Mi kroz model saradnje koji smo prezentirali proizvođačima ovih dana pokušavamo zaštititi cijenu svježe mase biljke, kvalitet proizvoda, a time i eteričnog ulja. Eterična ulja se prodaju tokom cijele godine, a ne samo u mjesecima berbe i prerade i to je ono što proizvođači moraju znati. Evo i ovim putem ih pozivam da ne nasjedaju na ponuđeni otkup svježe mase smilja po drastično sniženim cijenama, već da se učlane u našu grupaciju i Privrednu komoru Federacije BiH kako bismo zajednički po upravo izrađenom modelu saradnje između proizvođača i prerađivača – destilerija zaštitili cijenu svježe mase biljke. Ne smijemo dozvoliti da nam neko drugi iz niskih pobuda kreira te cijene umjesto nas samih”, upozorava Dujmović.\n,,Izrađen je ugovorni model saradnje između svih zaintereresovanih proizvođača i destilerija koji su naši članovi, a on podrazumijeva korektnu i zaštićenu cijenu svježe mase biljke i eteričnog ulja od smilja, kvalitet proizvedene svježe mase biljke i eteričnog ulja, brendiranje naših proizvoda i zajednički nastup i plasman na inostrana tržišta. Zajednički nastup ujedno znači sigurnost plasmana i smanjenje troškova”, objašnjava Dujmović.\nTrenutno najveći problem je neorganizovanost, nedostatak potrebne sinergije između proizvođača i prerađivača i nedovoljna transparentnost i informisanost u lancu proizvodnje, navodi Dujmović te dodaje da projekti s Privrednom komorom nastoje poboljšati sve to.\n,,Kada je riječ o smilju, imamo dovoljno destilerijskih kapaciteta, a ubrzano radimo i na osnivanju banke eteričnih ulja koju sam već spomenuo, a kojoj je zadatak zajednički plasman na inostrana tržišta, kao i zaštita kvaliteta. Međutim, kada je riječ o nasadima drugih autohtonih kultura ljekovitog i aromatičnog bilja, biće nam potrebna pomoć u smislu, prije svega, izgradnje sistema navodnjavanja poljoprivrednih površina”, kaže dalje.\nGrupacija proizvođača i prerađivača smilja smatra da je za sada dostignut maksimum u odnosu na stanje tržišta. Nastoje se usmjeriti i na druge submediteranske kulture, a kažu da nemaju uzore u drugim zemljama. Zadovoljni su podrškom Privredne i Spoljnotrgovinske komore, kao i medija koji pomažu u informisanju proizvođača te očekuju podršku međunarodnih nevladinih organizacija kroz razne oblike edukacije, ali i kreditiranja.\nOznakeHercegovina poljoprivreda smilje


Zbog toga se par nedelja unazad pominju kao naslednici Pep Gvardiola (verovatno će odbiti), Poketino (ukoliko osvoji LŠ, teško...), a sada najnovije ime, trener Liverpula Jirgen Klop!\nStrateg Crvenih ima fantastičnu sezonu, uprkos drugom mestu u Premijer ligi napada najvredniji klupski trofej Starog kontinenta, a da li će ga uzeti, saznaćemo 1. juna malo pre ponoći.\nNEMAČKA NA NOGAMA POSLE KLOPOVE IZJAVE "Bolje biti vicešampion Engleske, nego OSVOJITI BUNDESLIGU"\nKako javljaju mediji na Ostrvu, u ovom slučaju "Miror", Juventus ima ozbiljnu nameru da otvori pregovore sa Nemcem koji je na "Enfildu" od 2015. i do sada nije osvojio nijedan trofej.\nZato smatraju da će u taboru "stare dame" imati više šansi da se popne na tron, naročito kada se priča o Ligi šampiona, gde će i naredne sezone tim na terenu predvoditi Kristijano Ronaldo.\nPored Portugalca, jedan od glavnih za vezni red biće najverovatnije Sergej Milinković Savić, ali i igrači poput Aleksisa Sančeza, Federika Kijeze, De Lihta, Žoaoa Feliksa...\nSve u svemu, završni udarac u čitavom poslu bi podrazumevalo to i da Juventus otkupi ugovor od Liverpula i plati skoro 40 miliona evra kako bi preuzeo na sebe saradnju do 2022. godine, jer Nemac ima platu od oko osam miliona evra na sezonskom nivou.\nOZBILJNA ČISTKA MEĐU "SVECIMA" Uprava Pari Sen Žermena najavila SEČU, prvi među "žrtvama" trener, a zamena stiže iz ITALIJE!?


Premijer Srbije Ivica Dačić tvrdi da niko u SAD nije otvorio pitanje njegovog kredibiliteta zbog afere Šarić. Tražio sam podršku SAD za ono što radi Vlada Republike Srbije, podršku za dobijanje datuma za otpočinjanje pregovora sa EU o članstvu, kaže premijer Dačić za Radio Slobodna Evropa iz Vašingtona. Američki zvaničnici su se veoma pozitivno izrazili o politici Vlade Srbije, kaže Dačić nakon susreta sa državnim sekretarom Džonom Kerijem.\nRSE: Šta je Vaša glavna poruka američkim zvaničnicima?\nDačić: Moja osnovna poruka je bila želja za unapredjenjm bilateralnih odnosa. Moram reći da su se američki zvaničnici od državnog sekretara Kerija preko njegovog zamenika Bernsa i kongresmena veoma pozitivno izrazili o politici Vlade Republike Srbije, rekli su da oni podržavaju evropski put Srbije, da podržavaju da Srbija što pre dobije datum za otpočinjanje pregovora, da podržavaju napredak koji je ostvaren u dijalogu sa Prištinom, da će ispuniti obećanje koje je Hilari Klinton dala da će pomoći u dovođenju američkih investicija u Srbiju. Naravno da želimo da otvorimo jednu novu stranicu u našim bilateralnim odnosima zato što Srbija sigurno ne može da realizuje i zaštiti svoje nacionalne i državne interese bez jednog partnerskog odnosa sa SAD.\nTakođe je moj razgovor sa bezbednosnim strukturama SAD bio veoma uspešan. Imao sam susret sa direktorom FBI Robertom Milerom i sa administratorkom američke Agencije za borbu protiv narkotika (DEA) Mišel Leonhart, koji su jednodušno ocenili i zahvalili se na saradnji koju smo imali u proteklom periodu, veoma je visoko ocenili, istakli da je za njih Srbija centralna zemlja u regionu, da su spremni za dalje unapređenje naše operativne saradnje, da su spremni na dodatno angažovanje kada je reč o obuci i treningu naših ljudi. Mi ćemo organizovati zajedno sa DEA regionalni skup gde ću ja pozvati ministre unutrašnjih poslova iz regiona kako bismo razgovarali o još boljoj, operativnijoj saradnji u regionu u borbi protiv narkotika.\nJa sam jednostavno tražio podršku SAD za ono što radi Vlada Republike Srbije, podršku za dobijanje datuma za otočinjanje pregovora sa EU, to bi bila jedna dobra vest za građane Srbije i mislim da ukoliko vlada bude nastavila sa ovakvom politikom da je to nesumnjivo veoma, veoma popravljena slika Srbije u svetu i imidž Srbije što omogućava našim prijateljima i onima koji su bili protiv nas da značajno unaprede podršku za dobijanje datuma za otpočinjanje pregovora za članstvo u EU.\nRSE: Šta Beograd može da očekuje od Vašingtona kada je u pitanju Kosovo s obzirom na suprostavljene pozicije?\nDačić: Mislim da u ovom trenutku ne treba očekivati neke spektakularne obrte u toj oblasti. Sigurno je da Srbija ne može da prizna jednostrano proglašenu nezavisnost Kosova i Metohije. Sa druge strane, Srbija je dala i određene predloge kako misli da bi život na Kosovu i Metohiji mogao da bude organizovan u tim uslovima kada Srbija ne priznaje nezavisnost, kako treba da se reši pitanje paralelizma institucija i tako dalje. To će biti tema nekih sledećih razgovora u Briselu koji su već zakazani za 19. februar. Tako da mislim da i SAD i EU očekuju napredak u dijalogu, napredak koji sigurno ne može da se definiše tako da postoje neki uslovi i šta treba konkretno uraditi, ali je važno i da dogovori koji se postignu budu realizovani na terenu što je sada slučaj i što zaista SAD visoko cene. Tako da su oni zadovoljni tokom dijaloga i daju apsolutnu podršku nastavku dijaloga.\nRSE: Koliko možete biti optimistični u pogledu daljeg toka tog dijaloga sa Prištinom s obzirom da su predsednik Srbije Tomislav Nikolić i predsednica Kosova Atifete Jahjaga pokazali prilično mimoilaženja tokom prvog susreta?\nJa se nikad nisam sretao sa pripadnicima bilo kakvih organizovanih kriminalnih grupa...\nDačić: Veoma je dobro što je do tog susreta došlo zato što je to jedna podrška dijalogu koji se vodi i to je, u stvari, deo dijaloga. Sigurno je da su naša mišljenja i dalje suprostavljena, ona su suprostavljena u jednom osnovnom pitanju a to je pitanje statusa. Ali, ako pitanje statusa ostavimo po strani i ako želimo da operativno i praktično rešavamo probleme koji postoje na Kosovu i Metohiji, a naročito taj paralelizam institucija, neophodno je na osnovu naše platforme i rezolucije doći do nekih rešenja koja su prihvatljiva i za Prištinu i za Srbe koji žive na Kosovu i Metohiji i to će biti naš cilj u narednom periodu.\nRSE: Vašu posetu Vašingtonu prati eho priče da ste se sretali sa jednim od članova narko klana Darka Šarića. Da li vam je je neko od vaših američkih sagovornika, a sreli ste se sa direktorom FBI i DEA, postavio pitanje o čemu se tu radi?\nDačić: Ja se nikad nisam sretao sa pripadnicima bilo kakvih organizovanih kriminalnih grupa...\nRSE: Ali se kasnije ispostavilo da Rodoljub Radulović to jeste.\nDačić: Kasnije da, ali u to vreme ne. A sa druge strane to je tema o kojoj sam zaista dovoljno rekao, državni organi treba da rade svoj posao, a sama ta činjenica da to ovde niko nije spomenuo i sama ta činjenica da sam se drugi put za pet godina sreo sa direktorom FBI i četvrti put sa direktorkom DEA, koja je istakla i moj lični doprinos u uspostavljanju dobre saradnje sa američkom Agencijom za borbu protiv narkotika, dovoljno govori o besmislenosti takvih optužbi. Srbija je čvrsto opredeljena za nastavak borbe protiv kriminala i korupcije i naravno za hapšenje svih koji treba da se nađu pred licem pravde.\nRSE: Da li to znači da Vas nisu pitali o tome da li će u Srbiji možda biti vanrednih izbora?\nDačić: Naravno da je to tema koja je kod nas aktuelna, ali mislim da sa strane SAD postoji jedno uverenje da ova vlada treba da nastavi svoj rad, da je postigla značajne rezultate i da oni daju podršku ovoj vladi.\nRSE: Da li je državni sekretar Džon Keri prihvatio Vaš poziv da dođe u Srbiju, imate li neki odgovor?\nDačić: On mi je odgovorio da mu pošaljemo poziv a njegovog zamenika je upoznao sa našim razgovorom tako da je to veoma pozitivna činjenica da su tako brzo reagovali. Siguran sam da će poziv prihvatiti, ovim povodom (u godini obeležavanja jubileja Milanskog edikta, prim. aut.) ili nekim drugim svejedno. Sa druge strane, zaista sam i lično počastvovan time što su na Molitvenom doručku i lično pozdravili moje prisustvo kao premijera Srbije što je priznanje. Znači i pred predsednikom Obamom i pred tri hiljade ljudi što je dokaz da se uloga Srbije visoko ceni u ovom trenutku.\nRSE: Pošto ste poznati kao neko ko voli da zapeva da li ste bili u iskušenju da se pridružite Bočeliju na Molitvenom doručku?\nDačić: Da, ali sam odoleo tom iskušenju.


15.03.2019 / 09:58 BiH - Član Predsjedništva BiH\nKljučni značaj u oblikovanju moderne Bosne i Hercegovine imaju procesi integracije u Evropsku uniju i NATO savez, kao okvire koji omogućavaju realizaciju težnji ogromne većine građana Bosne i Hercegovine za trajnu sigurnost, stabilnost i prosperitet - rekao je danas u Bakuu člana Predsjedništva BiH Šefik Džaferović, govoreći na panelu "Sadašnjost i budućnost Balkana“ organiziranom u okviru Sedmog globalnog Baku foruma.\nU uvodnom dijelu svog izlaganja, Džaferović je govorio o tome kako je prije 24 godine Dejtonski mirovni sporazum okončao rat u Bosni i Hercegovini. Unatoč brutalnim povredama međunarodnog prava - kroz izvršenu agresiju, praćenu genocidom, zločinima protiv čovječnosti i etničkim čišćenjem – Dejtonskim mirovnim sporazumom izgrađena je osnova za mir u Bosni i Hercegovini, o kojem zavisi sigurnost i stabilnost cijele regije zapadnog Balkana.\n- Premda je ostvario svoju primarnu namjenu, Dejtonski mirovni sporazum je kroz praksu pokazao i značajne nedostatke. Tu je prvenstveno riječ o mehanizmima blokada i nedovoljne funkcionalnosti institucionalnog sistema, zbog vrlo složene unutrašnje organizacije koja često usporava i komplikuje donošenje odluka. Drugi suštinski problem jeste diskriminacija, koja naročito pogađa populaciju izbjeglica i raseljenih osoba koji su se vratili na svoja prijeratna prebivališta - kazao je on.\n- Ključni značaj u oblikovanju moderne Bosne i Hercegovine imaju procesi integracije u Evropsku uniju i NATO savez, kao okvire koji omogućavaju realizaciju težnji ogromne većine građana Bosne i Hercegovine za trajnu sigurnost, stabilnost i prosperitet - rekao je Džaferović.\n- Učešće u programu Akcioni plan za članstvo ne znači i ne podrazumijeva automatski prijem BiH u NATO, ali predstavlja snažan reformski okvir za unapređenje odbrambenih i sigurnosnih kapaciteta Bosne i Hercegovine i njene saradnje sa NATO savezom. To bi predstavljalo značajan doprinos ne samo miru, sigurnosti i stabilnosti u BiH, već i u cijeloj regiji zapadnog Balkana, gdje sve države imaju snažnu saradnju sa NATO savezom, a većina njih je već ostvarila punopravno članstvo u ovoj organizaciji - kazao je Džaferović.\n- U proteklom periodu ispunili smo obaveze na temelju podnesene aplikacije za članstvo u Evropskoj uniji, odnosno podnijeli smo odgovore na Upitnik Evropske komisije. Sada očekujemo pozitivno Mišljenje Evropske komisije o našoj aplikaciji za članstvo, a zatim i odluku Evropskog vijeća o dodjeli statusa zemlje kandidata za članstvo u Evropskoj uniji - rekao je on.\n- Strategija jasno ističe potrebu za provođenjem reformi u oblastima vladavine prava, sigurnosti, migracija, društveno-ekonomskog razvoja, transportne, energetske i digitalne povezanosti i dobrosusjedskih odnosa. Strategija nedvosmisleno potvrđuje da su vrata Evropske unije otvorena svim zemljama Zapadnog Balkana koje ispune kriterije za članstvo. Evropska perspektiva potvrđena je i na samitu Evropske unije i zemalja Zapadnog Balkana koji je održan u Sofiji u maju prošle godine - rekao je Džaferović.\n- Ostajući čvrsto na putu integracija u Evropsku uniju i NATO, BiH istovremeno razvija odnose i sa drugim prijateljskim i partnerskim zemljama, prvenstveno na planu investicija i ekonomske saradnje, a na temelju međusobnog uvažanja i poštivanja i opšte prihvaćenih međunarodnih pravila - rekao ke Džaferović.\n- Zato moramo održati zamah u procesu integracije u Evropsku uniju i NATO savez. U tom pogledu, naši konkretni ciljevi u predstojećem periodu su: što prije dostaviti i početi provoditi prvi Godišnji nacionalni programa u okviru NATO programa Akcioni plan za članstvo, do kraja rumunskog predsjedavanja Vijećem Evropske unije dobiti pozitivno mišljenje Evropske komisije o našoj aplikaciji za članstvo i dobiti status zemlje kandidata, te početi pristupne pregovore sa Evropskom unijom što prije nakon stjecanja kandidatskog statusa. Odlučni smo da nastavimo sa provođenjem svih reformi koje su neophodne da bismo ispunili kriterije za pristupanje iz Kopenhagena i Madrida, odnosno da bismo naš sistem uskladili sa vrijednostima, pravilima i standardima Evropske unije. Pozitivno mišljenje Evropske komisije o zahtjevu BiH za članstvo i odluka Evropskog vijeća o dodjeli kandidatskog statusa BiH bili bi od ključnog značaja, jer bi Bosni i Hercegovini dali snažan poticaj da ubrza provođenje svih neophodnih reformi u integracijskom procesu. Veoma cijenimo podršku koju institucije i države članice Evropske unije i NATO saveza pružaju Bosni i Hercegovini. Vjerujem i očekujem da ćemo uz njihovu kontinuiranu podršku i naše čvrsto opredijeljenje u predstojećem periodu ostvariti naše zajedničke ciljeve - zaključio je Džaferović svoje izlaganje.\nInače, panel "Sadašnjost i budućnost Bakana" moderirao je član Upravnog odbora Međunarodnog centra Nizami Ganjavi, organizatora Foruma, Zlatko Lagumdžija.


NEBOJŠA PETROVIĆ - O Trebinju sam čuo samo riječi hvale | Trebinje Live\nNEBOJŠA PETROVIĆ - O Trebinju sam čuo samo riječi hvale\nO Trebinju je čuo samo riječi hvale i uskoro bi trebao da snimi i reportažu o najjužnijem gradu Republike Srpske, kaže za TrebinjeLive.info Nebojša Petrović, urednik fudbalske rubrike na SOS kanalu.\n"Moj kolega iz 'Sportskog žurnala' Mihajlo Todić je trebinjski zet i sve najlepše mi je pričao o gradu, dok su snimatelj i novinar ovde već bili i napravili reportažu. Pričali su mi hvalospeve o gradu, ljudima, a isto tako i igrači koji su dolazili u Leotar imali su samo reči hvale", kaže Petrović, koji je u Trebinju pratio prijateljsku utakmicu između Leotara i OFK Beograd.\nOn je dodao da mu je veoma žao što nije uspio da ostane da prespava u Trebinju, obećavajući da će uskoro ponovo doći sa kamerom i napraviti reportažu o gradu.\n"Čuo sam da imate lepo vino, restorane, kafiće. A na prvom mestu su dobri ljudi", ističe Petrović.\nPetrović napominje da SOS kanal već 15 godina prati pripreme OFK "Beograd", dodajući da je ovo klubu iz Karaburme prvi put u tom periodu da pripreme obavlja van Antalije - Turske.\n"Prvi put nakon 15 godina oni nisu otišli u Antaliju na pripreme, već u Budvu, gde će odigrati prijateljske utakmice i prva je bila protiv Leotara. Velika je razlika između kvaliteta terena u Budvi i Antaliji, ali i u vezi klubova", kaže Petrović, dodajući da je Leotar bio idealan protivnik u početnoj fazi priprema.


Paolo Đentiloni - Sputnjik Srbija\nPredsednik i premijer Italije uskoro u Moskvi, Džonson odložio posetu\nPredsednik i premijer Italije Serđo Matarela i Paolo Đentiloni nameravaju da u narednih nekoliko sedmica posete Moskvu, izjavio je zamenik šefa italijanske diplomatije Anđelino Alfano.\nItalijanski ministar spoljnih poslova ja zadovoljan odlukom da se Rusiji ne uvode dodatne sankcije zbog Sirije.\nItalija: Dijalog sa Rusijom važan za mir u Donbasu\nNe postoji alternativa sporazumnom rešenju krize u istočnoj Ukrajini, izjavio je danas italijanski ministar spoljnih poslova Paolo Đentiloni.\nItalija: Dati Donbasu širu autonomiju\nUkrajina bi trebalo da da širu autonomiju istočnom Donbasu i ubrza ekonomske i ustavne reforme, izjavio je italijanski ministar spoljnih poslova Paolo Đentiloni.\nĐentiloni: EU treba da ukine sankcije Rusiji\nBez Rusije, Evropa neće biti u mogućnosti da neutralizuje pretnju koju za evropsku bezbednost predstavljaju islamski militanti na Maliju, u Pakistanu i Libiji, smatra italijanski ministar spoljnih poslova Paolo Đentiloni.


Može da ujede svaki deo svog tela: Sisar sa jedinstvenom kičmom na svetu\nŽivotinjca iz centralnoafričkih šuma, po svemu je slična svojim rođacima, osim po neverovato fleksibilnoj kičmi.\nGordijev čvor: Spašeno pet malih veverica sa umršenim repovima\nPet beba veverica je spašeno nakon što su pronađene sa uvezanim repovima. Smatra se da se formiranje čvora desilo slučajno dok su se mladunci meškoljili u svom gnezdu.\nOtkrijte zašto su žirafe proteklih godina u opasnosti od istrebljenja, kao i koliko može najduže da traje trudnoća ovih predivnih dugovratih životinja.\nKako bi se izborili s krivolovom slonova, naučnici su se okrenuli eksplozijama iz prošlosti.\nPredstavljamo vam najveće zanimljivosti o ovom plašljivom sisaru koji u stanju hibernacije provodi čak devet meseci godišnje.


LESKOVČANIN ĆE KUVATI ZA KOSMONAUTE NASA-e: Među 40 najboljih kuvara na svetu Conić će predstavljati Srbiju\n11. februara, 2022 Vesti iz Srbije Napišite komentar\nVelika čast, zadovoljstvo i odgovornost pripala je leskovačkom kuvaru i profesoru gastronomije Momčilu Coniću da među 40 svetskih kuvara 19. marta kuva za kosmonaute NASA-e. Conić će pripremati tradicionala leskovačka jela u direktonom prenosu iz dvorišta Šop-Đokićeve kuće.\nVeliki projekat ,,Space klub kitchen” NASA organizuje u saradnji sa Svetskim udruženjem kuvara, a jedini Srbin koji će imati priliku da pokaže kulinarska umeća jeste Momčilo Conić. On je za Južne vesti rekao da je njemu pripala velika čast, ali i velika obaveza da svoj grad i Sbiju predstavi na najbolji način, nakon što su njegovu učenici nedavno osvojili 23 medalje na internacionalnom takmičenju u Turskoj.\n,,Naravno da sam srećan što ću baš ja imati priliku da spremam naša tradicionalna jela, ali to je za mene i velika obaveza da naš grad i državu predstavim na najbolji mogući način. Ovo je istorijski događaj u kome ću ja i učestvovati i moramo da pokažemo šta sve to mi umemo i imamo. Poznati smo po tradicinalnim jelima, a sada baš ja imam priliku i da celom svetu pokažem naše specijalitete”, rekao je Conić.\nPored tradicionalnih jela iz svojih zemalja, svi kuvari će pripremati tradicionalno indonežansko jelo ”rendang”, a događaj će direktno prenositi televizije BBC i CNN.\nTagovi: kosmonauti - leskovački kuvar - momčilo conić - nasa


Urotili se protiv Dodika i Srpske: Burna reagovanja na rezoluciju o vojnoj neutralnosti RS | Najnovije vesti - Srbija danas\n18.10.2017. • 20:43 Tanjug\nUrotili se protiv Dodika i Srpske: Burna reagovanja na rezoluciju o vojnoj neutralnosti RS\nZapad i Sarajevo nastavljaju sa svojom prljavom igrom\nRezolucija o vojnoj neutralnosti Republike Srpske, koja je kasno noćas usvojena na sednici skupštine RS, izazvala je burna reagovanja domaćih i stranih zvaničnika u Bosni i Hercegovini.\nDodik optužio opoziciju u RS: Zajedno sa strancima kontinuirano rade na destabilizaciji države\nNATO O PROGLAŠENJU VOJNE NEUTRALNOSTI SRPSKE: Mi nastavljamo saradnju sa BiH\nPredsednik RS-a Milorad Dodik izjavio je da, nakon usvajanja rezolucije, očekuje od svih predstavnika RS-a u bh. institucijama da obustave sve aktivnosti u pogledu približavanja BiH NATO savezu.\n- Naš interes nije NATO, jer nismo imali ništa od te alijanse. Naš interes pogotovo nije NATO koji se ovde uključio u pitanje sramotne presude za Han Pijesak - rekao je Dodik.\nSa druge strane, iz Kabineta člana Predsedništva BiH Bakira Izetbegovića poručeno je da pomenuta rezolucija koju je usvojila NS RS u "krnjem sastavu", bez opozicije i koalicije "Domovina", predstavlja kontinuitet "antidejtonske i antiustavne politike rukovodstva RS".\nIzetbegović takođe kaže da rezolucija navodno ne može da ima nikakve pravne posledice, jer spoljna politika i odbrana nisu u nadležnosti entiteta i podseća da je Predsedništvo BiH ranije konsenzusom utvrdilo opredeljenje za pristupanje NATO-u te podnelo formalni zahtev za pristupanje MAP-u.\nNakon drame, ipak nastavljena sednica Narodne skupštine u RS\nMinistar spoljnih poslova BiH Igor Crnadak izjavio je da je priča u vezi sa Rezolucijom o vojnoj neutralnosti RS predizborna "predstava" podsetivši da u BiH postoji konsenzus za pristupanje EU, ali ne i za punopravno članstvo u NATO.\n- Stranke iz RS nisu za to da BiH bude član NATO i zato mislim da neće biti nekog velikog efekta, jer se suštinski ništa ne menja - zaključio je Crnadak.\nSevernoatlantski savez ne tera nikoga da se pridruži Savezu, odgovoreno je danas medijima iz NATO štaba u Sarajevu na upit o usvajanju Rezolucije o zaštiti ustavnog poretka i proglašenju vojne neutralnosti RS-a u Narodnoj skupštini RS.\nFrka u RS: Opozicija udaljena iz skupštine, neizvestan nastavak\nPovodom usvajanja rezolucije iz Ambasade SAD u Sarajevu navode ona navodno nije u nadležnosti skupštine RS i da je prema Dejtonskom sporazumu navodno spoljna politika u isključivoj nadležnosti državnih institucija.\nIz Ambasade su takođe dodali da bi se bilo kakav budući dijalog o tom pitanju trebalo odvijati u okviru relevantnih institucija na državnom nivou, prenosi Fena.\nDa je spoljna politika u navodnoj isključivoj nadležnosti državnih institucija poručio je i visoki predstavnik Valentin Incko koji je dodao da "Dejtonski sporazum i Ustav imaju primat nad bilo kojim aktom koji je usvojila NS RS".\nRepublika Srpska BiH Milorad Dodik Bakir Izetbeković Valentin Incko Sarajevo NATO ambasada SAD vojna neutralnost\nUstavni sud Hrvatske doneo oštru odluku: Ne može naziv ulice po datumu osnivanja NDH\nOdredio prioritete: Zaevu BITNI SAMO lokalni izbori i rešenje spora o imenu\nFRAPANTNI DETALJI ISTRAGE: Pero Damjanović je pre likvidacije MUČEN, ali to NIJE SVE


Predstavljanje EBRD inicijative\nU ime Evropske banke za obnovu i razvoj (EBRD), srdačno Vas pozivamo da prisustvujete prezentaciji tokom koje ćemo Vas upoznati sa Trade Ready, EBRD inicijativom za podršku trgovanju.\nPrezentacija će biti organizovana u Regionalnoj privrednoj komori Južnobačkog upravnog okruga u Novom Sadu, koja je suorganizator skupa. Očekujemo Vas u Narodnog fronta 10, u Plavoj sali na drugom spratu, u sredu, 27. februara 2019. godine, sa početkom u 11.00 časova.\nEBRD pomaže malim i srednjim preduzećima da iskoriste svoje međunarodne trgovinske potencijale i ojačaju sopstvene kapacitete za pristup kako finansijskim proizvodima namenjenim trgovini, tako i poslovnom savetovanju, a sve u cilju dolaska do međunarodnih tržišta i ostvarenja poslovnog rasta.\nSporovođenje Trade Ready u Srbiji finansiraju Evropska unija i Luksemburg.\n10.30-11.00 Registracija i kafa\n11.00-11.10 Uvodne napomene\n11.10-11.50 Predstavljanje Trade Ready i Trade Passport\n11.50-12.50 Pet tajni uspešne trgovine\n12.50-13.30 Koktel za umrežavanje\nUkoliko ste zainteresovani za prisustvo prezentaciji Trade Ready inicijative u Novom Sadu,\nmolimo da se registrujete slanjem mejla na adrese Dragana_Roter@dai.com ili andrea.stijepic@rda-backa.rs najkasnije do 25. februara.


SNS neće razgovarati sa Dačićem o mitingu – Nadlanu.com\nSNS neće razgovarati sa Dačićem o mitingu\nBEOGRAD, 25. januara 2011. (Beta) - Srpska napredna stranka (SNS) neće prihvatiti poziv ministra unutrašnjih poslova Ivice Dačića na razgovor o mitingu opozicije u Beogradu, 5. februara, izjavio je u utorak zamenik predsednika te stranke Aleksandar Vučić.\nVučić je agenciji Beta rekao da je SNS dobila poziv Dačića za sastanak na kojem bi razmotrili bezbednosne rizike mitinga, ali da smatra da se o tome može razgovarati i sa direktorom policije Miloradom Veljovićem.\n"Tomislav Nikolić (predsednik SNS) razgovaraće sa direktorom policije o svemu što bi trebalo da se učini da bi miting bio bezbedan, a zatim će naši ljudi zaduženi za bezbednost na mitingu sa operativcima policije razmotriti sve rizike", kazao je Vučić.\nIz SNS su ranije upozoravali da će vlast pokušati da izazove nerede na predstojećem mitingu opozicije. Opozicione stranke SNS i Nova Srbija će održati miting 5. februara ispred Doma Narodne skupštine u Beogradu.


Početna Izjave Doslednost Biću kandidat SPS za predsednika Srbije\nIvica Dačić Lider socijalista Ivica Dačić\nLider socijalista o kandidaturi na sledećim predsedničkim izborima.\n“Sigurno ću se kandidovati ako tada (2017) budem u politici. Bio sam treći na predsedničkim izborima, a SPS mora da ima predsedničkog kandidata. Pad SPS je počeo kad je Milošević naložio da podržimo Šešelja na predsedničkim izborima, a nije dao Mrkonjiću da se kandiduje. Mi Miloševića nismo poslušali, ali su Šešelja naši birači podržali.“\nNedeljnik, 5. 12. 2013. godine\n5. 12. 2013. godine\nPred kraj 2013. godine, kada se uveliko spekulisalo da li će biti vanrednih parlamentarnih izbora, tadašnji predsednik Vlade Ivica Dačić u velikom intervjuu Nedeljniku priznao je da je protiv izbora, ali da ne može da ih spreči. Rekao je i da će se o budućim funkcijama dogovoriti sa liderom naprednjaka Aleksandrom Vučićem, ali da su njemu veoma važni i predsednički izbori, te da će 2017. sigurno ući u predsedničku trku.\nMeđutim, od kako su počele licitacije o tome ko će biti kandidat naprednjaka na predstojećim predsedničkim izborima, Dačić je javno nagovarao Vučića da se kandiduje i obećavao mu podršku, boreći se protiv ponovnog kandidovanja Tomislava Nikolića.\nNakon što su naprednjaci zvanično odlučili da Vučić bude njihov kandidat, i glavni odbor socijalista, uz samo jedan glas protiv, podržao je Vučićevu kandidaturu. Dačić je rekao da Vučić ne dobija samo podršku, već je “naš, zajednički kandidat”. Time je definitivno postalo jasno da SPS ne mora da ima svog kandidata, po prvi put od svog osnivanja, zbog čega Dačić dobija ocenu “nedosledno”.\nČlanica SPS Plamenka Loćarac, koja je jedina glasala protiv, smatra da je stranka, ipak, trebalo da ima svog kandidata. To je krajem prošle godine govorio i počasni predsednik SPS Milutin Mrkonjić, koji smatra da je to “obaveza druge po snazi partije u Srbiji”.\nDanas, 1. 12. 2016.\n“Ne vidim razlog zbog kojeg bi SPS menjao svoj identitet zbog trenutne saradnje sa svojim partnerima u vlasti. SPS je starija partija, sa velikim iskustvom, koja je prošla kroz mnoga velika iskušenja i opstala. SPS je, ma ko šta rekao i mislio, politička kičma nove istorije Srbije.”\nIpak, Dačić je na sednici Glavnog odbora stranke rekao da nije želeo da se svrstava uz one koji su protiv Vučića, kao i da je Vučić dobio praktično bezrezervnu podršku po principu “svi za jednog, jedan za sve” zarad stabilnosti Srbije.\nN1, 18. 2. 2017.\n"Naša partija može da ima predsedničkog kandidata, ja sam bio spreman da budem predsednički kandidat. Ali zbog stabilnosti, predložili smo da bude Aleksandar Vučić. On je zajednički kandidat. On je i naš kandidat. Nismo ni razmišljali o Tomislavu Nikoliću… Aleksandar Vučić će sigurno pobediti, jer smo ga mi podržali, a mi ne podržavamo gubitnike", rekao je Dačić.\nIsti taj Dačić, koji je na jednom od partijskih kongresa rekao da je pogrešno podržavati lidere drugih stranaka i da politika socijalista nije “zaljubljivanje u druge”, danas se zarad drugog odrekao svoje verovatno najveće političke ambicije - da postane predsednik Srbije.\nU ovom melodramskom obrtu niko ne sumnja da se Dačić zaljubio u Vučića, već da ponovo pokušava ono što, iskustvo nas uči, zna najbolje, a to je da nađe način da politički profitira i nađe se na pobedničkoj strani. Bilo kako bilo, SPS prvi put od svog osnivanja neće imati kandidata na predsedničkim izborima.\nNaslovna fotografija: FoNet / MUP Srbije\nizbori2017predsednički izboriSPSpredsednički kandidat\nPreko koga su hteli, tako su i prošli 20.11.2018.\nLukašenko, razmenimo saradnike! 30.04.2018.\nNe pevam što uživam 16.10.2017.\nNajviše negativnih priloga o Vučiću 27.04.2017.


“Dobro je da se gledaju i vrednuju autori i glumci, da domaći film, koliko-toliko drži korak sa domaćim serijama, čiji je domet preko televizijskih i kablovskih provajdera, daleko veći od broja bioskopskih posetilaca. Nadam se da će se ti filmovi gledati, i da će nagrade kući poneti najbolji. Mnogo je filmskih festivalai u regionu koji nas okružuje, i malo će ih biti održano ove 2020-te godine, posle korone. Zato Somborski filmski festival, pod ovogodišnjim sloganom 'U tem filmu' sada ima priliku da postavi stvari na…\nSaopštenje direktorke povodom Trećeg Somborskog filmskog festivala\n“Somborski filmski festival iz godine u godinu raste, dobija svoj specifičan šarm i sa zadovoljstvom možemo istaći da smo ovom manifestacijom svebliži ostvarenju vizije našeg sugrađanina Ernesta Bošnjaka, filmskog pionira, koji je Sombor prepoznaokao filmski grad. Verujemo da će ovogodišnje izdanje festivala obradovati sve generacije Somboraca, kaoi brojne goste koje očekujemo na festivalu.” (Vesna Šašić, direktorka Somborskog filmskog festivala)


Lukašenko "poveo" radnu akciju uprkos koroni - The Srpska News\nHomeVijestiLukašenko “poveo” radnu akciju uprkos koroni\nMINSK – Više stotina hiljada zaposlenih u javnom sektoru u Bjelorusiji, uključujući ljekare i medicinske sestre, kao i predsjednika Aleksandra Lukašenka, učestvovalo je danas u radnoj akciji, uprkos strahu od širenja virusa korona, javlja AP.\nRiječ je o društveno korisnom radu u okviru kojeg su učesnici krečili, sadili drveće i čistili gradove.\n“Subotnik je dobro koje smo naslijedili iz sovjetskog perioda, to je cijela ideologija”, rekao je Lukašenko, pomažući u sađenju drveća na jugu Bjelorusije.\nU Bjelorusiji nisu uvedene mjere socijalnog distancijranja ni zabrane javnih aktivnosti kao odgovor na pandemiju virusa korona. Među više stotina ljudi koji su radili s predsjednikom, niko nije nosio masku, napominje AP.


Mediji: Francuski ministar za ublažavanje mera lokdauna po regionima – Naši u svetu\nObjavljeno 20/04/21 u 10:00\nFrancuski ministar zdravlja Olivije Veran založiće se za ublažavanje mera lokdauna po regionima koje su usvojene s ciljem borbe protiv korona virusa, piše regionalni list “Telegram”.\nVeran je u intervjuu za taj list rekao i da, iako postoje signali da je najnoviji porast epidemije kovid-19 u Francuskoj počeo pomalo da jenjava, virus i dalje cirkuliše na visokom nivou.\nFrancusko ministarstvo zdravlja je saopštilo juče da je 5.970 ljudi u jedinicama intenzivne nege, u odnosu na 5.893 koliko je registrovano dan ranije, što je znak da su bolnice i dalje pod pritiskom, prenosi agencija Rojters.\nFrancuska je, takođe, prijavila 449 novih smrtnih slučajeva od kovid-19 u bolnicama, što je porast u odnosu na 140 u nedelju. Time je ukupan broj smrtnih slučajeva porastao na 101.183 od početka pandemije.\nVlada predsednika Emanuela Makrona nada se da će ubrzanje kampanje vakcinacije, u kombinaciji s jednomesečnom nacionalnom blokadom koja je na snazi od marta, pomoći da se povrati kontrola nad poslednjim talasom virusa.\nVlada razmatra i ublažavanje mera zaključavanja u maju, pod uslovom da se situacija s kovidom dovoljno popravi kako bi se ponovo otvorila neka preduzeća i aktivnosti.\nMere i vakcinacija u Austriji daju rezutate: Za oko 1.000 manje novozaraženih nego…


BTC $60.525 -3,82%\nETH $3.954 -3,52%\nXRP $1,08 -1,61%\nBCH $618 -1,80%\nEOS $4,58 -3,30%\nDOGE $0,25 -0,06%\nKina je potpisala ugovor o inkorporaciji finansiranja zasnovanog na blokčeinu, kao deo svoje želje da se konvencionalni autobusi zamene električnim do 2021.\nAmerička tehnološka firma Seven Stars Cloud Group (SSC), objavila je da je potpisala ugovor sa najvećim kineskim operaterom električnih autobusa kako bi pružala finansijske usluge koristeći blokčein tehnologiju.\nU saopštenju za javnost, SSC je navela da će partnerstvo sa National Transportation Capacity Co Ltd (NTS) trajati tri godine i da je njegova vrednost 24 milijarde dolara.\nU Kini postoji interes za remont električnog javnog prevoza, a sama vlada planira da zameni sve tradicionalne autobuse električnim vozilima do 2021 godine.\nSSC će posebno obezbeđivati "proizvode zasnovane na finansiranju na osnovu fiksnih prihoda" kroz svoju regulisanu mrežu, koja će zauzvrat pružati NTS sa regulatornim blokčein standardima za finanijske proizvode.\nPredsednik Kineskog operatera, Đihong Huang, naveo je da bi planovi rezultirali "značajnom transformacijom čitavog tržišta fiksnog dohotka zasnovanog na lizingu" kroz upotrebu blokčeina i veštačke inteligencije (AI).\n"Ovo predstavlja novu eru i promenu paradigme na način na koji mi gledamo finasijske proizvode zasnovane na aktivi" - naveo je Bruno Vu, izvršni direktor.\nIntegracija blokčeina u međuvremenu se nastavlja na najvišem nivou mnogih kineskih ekonomskih sfera. Od istraživanja blokčein platnih sistema koju ispituje banka Kine i UnionPay do poreskih faktura, samo ovog meseca videli smo velike najave od strane oba sektora, državnog i privatnog.\n"Svaki od vodećih deset proizvođača autobusa u Kini snažno podržava NTS u ovoj inicijativi, a uspeh ove transakcije sa SSC-om će učvrstiti na mapi ponude digitalnih sredstava" - dodao je Huang.\nVrednost čitavog projekta zamene električnim vozilima iznosi oko 1 trilion juana (oko 45 milijardi dolara).


SEEbiz.eu / RS / Havarija u fabrici Milan Blagojević u Lučanima, dva radnika povređena\nfabrika Milan Blagojević Radoslav Milošević\nHavarija u fabrici Milan Blagojević u Lučanima, dva radnika povređena\nDatum objave: 02.08.2017. - 12:27:26\nLUČANI - U fabrici namenske industrije "Milan Blagojević" u Lučanima jutros je došlo do havarije u kojoj su dva radnika povređena, ali njihove povrede nisu opasne po život, nezvanično saznaje agencija Beta.\nIncident se dogodio oko 8.00, povredjeni radnici prebačeni su na Urgentno odeljenje čačanske bolnice.\nMinistarstvo odbrane Srbije potvrdilo je da je jutros izbio požar u fabrici "Milan Blagojević-namenska" u Lučanima, da su povredjena dva radnika ali da nisu životno ugroženi.\nKako se navodi, požar je izbio oko 7.30 u pogonu za proizvodnju raketnog goriva, a automatski sistem za zaštitu od požara sprečio je njegovo širenje, pa je materijalna šteta minimalna.\nU fabrici "Milan Blagojević-namenska" u Lučanima i 14. jula izbio je požar u kome su dva radnika povredjena, a jedan od njih preminuo je dva dana kasnije od zadobijenih opekotina na VMA u Beogradu.


Aktuelno, Srbija i region, Vesti — By taty on March 21, 2012 4:57 pm\nU Srbiji danas počelo probno emitovanje digitalnog televizijskog signala, najavilo je Javno preduzeće Emisiona tehnika i veze (ETV).\nU okviru Inicijalne mreže biće emitovano 10 televizijskih programa u standardnoj (SD) rezoluciji i jedan program u visokoj (HD) rezoluciji.\nZa prijem digitalnog signala potreban je TV prijemnik sa DVB-T2 tjunerom ili poseban uređaj “Set top boks” koji omogućava da se signal prati na standardnom televizoru.\nIstiče se da će se puštanjem u rad mreže digitalnih predajnika Srbija pridružiti većini evropskih zemalja u kojima je započet proces prelaska sa analognog na digitalno emtovanje televizijskog programa.\nTags: Digitalizacija, Digitalizacija u Srbiji, Digitalna televizija, Digitalni signal, DVB-T2 tjuner, ETV, HD kanali, HD programi, HD TV, Javno preduzeće "Emisiona tehnika i veze", Proces digitalizacije u Srbiji, tehnika, televizori, TV predajnik, TV prijemnik, U Srbiji danas probno emitovanje digitalnog signala, Vesti iz Srbije\nPredstavnik Srbije Željko Joksimović će pesmu ''Nije ljubav stvar'' izvesti 24. maja, kao prvi izvođač u drugom polufinalu "Pesme...


Mikro-akreditacije: zbogom lažno obrazovanje | Nova+Paradigma\nMaj 27, 2015 by Nikola Grujicic\tKomentariši\nPored istraživanja efektivnosti obrazovnog sistema, sve je više tendencija da se obrazovanje svede na tačno definisanu veštinu-znanje i da se kao takva i sertifikuje. Američka DaVinci Coders škola, u saradnji sa Edevate otvorenom obrazovnom platformom lansirala je potpuno drugačiji pristup, nazvan Mikro-akreditacija, zasnovan na učenju jednog konkretnog predmeta, bodovanom pomoću tzv mikro-kredita, jedinica za merenje polaznikovog učinka.\nMikro-akreditacijama se potvrđuje da je polaznik ostvario 1000 časova učenja određene profesionalne discipline, što je ravno jednoj godini školskog izučavanja nekog predmeta. Profesionalne discipline, koje su za sada uvrštene u program vezane su za programerska znanja i veštine, ali se očekuje da sistem Mikro-akreditacija postane realnost i za druge profesionalne veštine i predmete. Za Mikro-akreditaciju je takođe karakteristično da je potpuno institucionalno nezavisna, tj može biti ostvarena kroz učenje programa različitih institucija, po znatno nižim cenama od klasičnog obrazovanja, a često i na znatno zanimljivije načine.\nU svakom slučaju, Mikro-akreditacije se odnose na konkretno znanje i predstavljaju veoma ozbiljnu alternativu klasičnom obrazovanju.\nPored Mikro-akreditacija, možemo navesti i NanoDegree sistem učenja, gde polaznik po ceni od samo 200$ mesečno za manje od godinu dana stiče znanja i veštine potrebne za ulazak u kompanije poput američke telekomunikacione kompanije AT&T, a sve to na platformi nazvanoj Open Education Alliance, u kojoj učestvuju kompanije poput Google, Autodesk i sl. Sistem je institucionalizovan kroz Udacity, sistem otvorenih online kurseva koji omogućava učenicima sa manje finansijskih mogućnosti i želje za klasičnim obrazovanjem da steknu znanja i veštine potrebne poslodavcima.


19-godišnji Tuzlak strijelac spektakularnog gola u ubjedljivoj pobjedi Bešiktaša (VIDEO)\nFudbaleri Bešiktaša savladali su na domaćem terenu ekipu Rizespora sa 6:0 u 17. kolu Superlige Turske, a šesti gol je djelo Ajdina Hasića iz Turske.\nGolovima Kajla Larina u 19. i 31. minutu Bešiktaš je poveo sa 2:0, Oguzan Ozjakup je u 56. minutu povećao na 3:0, da bi Larin postigao još dva gola u 79. i 83. minutu. Hasić je u igru ušao u 76. minutu, da bi u 89. minutu postigao spektakularan gol za konačnih 6:0.\nOd ostalih igrača iz Bosne i Hercegovine Edin Višća je odigrao svih 90 minuta u pobjedi Bašakšehira od 1:0 nad Erzurumum BB, kao i Zoran Kvržić u trijumfu Kajzerispora od 1:0 nad Denizlisporom gdje je igrao Muris Mešanović. Mario Mihojević i Dženan Bureković su učestvovali u porazu Goztepea sa 1:0 Trabzonspora.\nPrethodni članakLeo Vesterman zvanično u Barseloni, ugovor do 2022. godine\nNaredni članakGudurić pred Crvenu zvezdu: “Ovo će biti veliki meč za nas u Evroligi”


27. novembar 2018. Narodna poslanica Elvira Kovač na Okruglom stolu o procesu evropskih integracija Zapadnog Balkana u regionalnoj perspektivi\nOkrugli sto se organizuje u okviru Programa podrške Evropskog parlamenta za parlamente zemalja u procesu proširenja za 2017. godinu i namenjen je članovima parlamentarnih grupa parlamenata zapadnog Balkana, uz učešće članova Evropskog parlamenta, predstavnika Evropske komisije i predstavnika nevladinog sektora sa zapadnog Balkana.\nTeme Okruglog stola su: Reformska agenda i njena implementacija u okviru procesa pristupanja EU i Izgledi za trajno otopljavanje bilateralnih odnosa između zemalja Balkana.\nU radu Okruglog stola učestvuje zamenica predsednika Odbora za evropske integracije Elvira Kovač.\nElvira Kovač je u svom izlaganju istakla da pridruživanje EU predstavlja strateško opredeljenje Srbije i da u Narodnoj skupštini postoji većinska podrška pitanju evropskih integracija.\nRekla je da su poslednja dešavanja na Kosovu i Metohiji veoma nepovoljna ne samo za proces pridruživanja Srbije, već i celog Zapadnog Balkana, članstvu u EU.\nStav Srbije je da se sva pitanja moraju rešavati dijalogom i mirnim putem, te da se potpisani dokumenti moraju poštovati. CEFTA sporazum je svojevrsna priprema za buduće članstvo u Uniji, te se obaveze preuzete potpisivanjem ovog ugovora moraju poštovati. Smatramo da su sve jednostrane akcije, koje dovode u pitanje opstanak stanovništva, korak unazad, koji preti da ugrozi stabilnost našeg regiona.\nSrbija će nastaviti, kao što je to i do sada činila, da bude kredibilan partner Evropskoj uniji i pouzdan činilac u regionu, koji želi da se što pre dođe do obostrano prihvatljivog rešenja. Ipak, pomoć Evropske unije je neophodna. Zato apelujemo na članove Evropskog parlamenta da učine ono što je u njihovoj moći da se postojeći problemi reše.\nKada je u pitanju podrška građana Srbije članstvu u Uniji je, prema poslednjim istraživanjima, na nivou oko 52%. S druge strane, reforme podržava oko 70% naših građana. To pokazuje spremnost našeg društva i svest da su reforme važne zbog našeg boljeg života, a ne samo zbog članstva u Uniji.\nSrbija je otpočela pregovore o članstvu 2014. godine, a u decembru 2015. godine su otvorena prva pregovaračka poglavlja. Do sada je otvoreno 14 pregovaračkih poglavlja, od kojih su dva privremeno zatvorena. Nadamo se da ćemo otvoriti još tri poglavlja do kraja godine. Smatramo da je potrebno ubrzati ovaj proces jer je Srbija potpuno tehnički, administrativno i stručno spremna za proces pregovora i sprovođenje obaveza koje iz tog procesa proističu.\nZamenica predsednika Odbora za evropske integracije, gospođa Kovač, je na kraju dodala da znamo da se Evropska unija suočava sa najvećim izazovima od svog osnivanja, ali se ipak nadamo da će politika proširenja biti nastavljena.


Posjeta Gorana Bregovića JU Dom zdravlja KS\nUkratko o Ustanovi Arhiva novosti iz Ustanove Posjeta Gorana Bregovića JU Dom zdravlja KS Web Sajt\nGoran Bregović otvorio zdravstveni karton u Domu zdravlja Centra Vrazova\nGoran Bregović, nekadašnji lider najveće rok grupe na prostorima bivše Jugoslavije, a sada uspješni svjetski kompozitor u utorak, 6. marta 2012. godine posjetio je JU Dom zdravlja KS.\nRazlog posjete bio je otvaranje zdravstvenog kartona u Domu zdravlja Centar Vrazova, a ovaj simboličan čin pratilo je mnoštvo medija, kako domaćih, tako i inozemnih. Gorana Bregovića dočekalo je ljubazno osoblje odjela porodične medicine u Domu zdravlja Centar Vrazova, a zdravstveni karton otvorio je kod mr.sci.prim.dr Zaima Jatića, koordinatora projekta Porodične medicine.\nU ugodnom desetominutnom razgovoru sa mr.sci.prim.dr Jatićem, Bregović je dao i svoje lične podatke, te je tim činom i zvanično postao registrovani korisnik usluga naše ustanove.\nZbog povrede leđa, uzrokovane padom koji se Goranu Bregoviću dogodio prije par godina, a zbog koje je bio hospitaliziran i u beogradskoj bolnici, u Domu zdravlja Centar Vrazova dobio je uputnicu za CT kičme. Sa ovjerenom uputnicom Bregović se uputio ka radiološkoj službi Kliničkog centra Koševo u pratnji svog, kako kaže, velikog prijatelja prof.dr Rusmira Mesihovića, federalnog ministra zdravstva.


ZZS i GDF: REM demonstrira zavisnost i nekompetentnost\nStranka Zajedno za Srbiju i Građanski demokratski forum smatraju da izostanak odluke REM-a da pravilnikom sankcioniše dnevno emitovanje rialiti programa i pomeri ga u noćne sate, dokazuje da ovo telo nema kapaciteta da obavlja posao koji mu je namenjen.\nIsti je slučaj i sa izveštajem o praćenju predizborne kampanje od strane elektronskih medija, u kome se mnogo toga konstatuje, ali i kada se ukaže na napravilnosti, izostaju sankcije. Potpuno je neverovatna vrlo blaga reakcija Saveta REM na izrazito obimnu funkconersku kampanju, korišćenje javnih resursa i veliku nesrazmeru prisutnosti izbornih takmaca u pojedinim medijima, na šta je pre izbora ukazivano od učesnika izbora, stručne i opšte javnosti. Umesto da to stanje menja ingerencijama koje ima, REM poziva medije da samoregulatorno reše ovaj problem.\nPotvrđuje se bojazan koju je Građanski demokratski forum saopštio i prilikom prošlogodišnih razgovora vlast-opozicija na Fakultetu političkih nauka, da jednostavna dopuna sastava Saveta REM-a po postojećem zakonu i u dosadašnjoj proceduri, neće biti dovoljna za dobar rad ove institucije, iako su novi članovi pokazali konstruktivne namere. Iz rasprave u Savetu REM-a vidljivo je mešanje uređivanja medija, cenzure i zakonskih ingerencija, što dokazuje nedovoljnu stručnost većine članova Saveta, a time i nedovoljnu kompetentnost celog REM-a. Dugogodišnja praksa u kojoj izostaju reakcije ovog tela na prekršaje i nezakonito ponašanje pružalaca programskih usluga, pogotovo u vezi sa izborima, potvrđuje da REM nije nezavisno regulatorno telo, što bi trebalo da bude i po evropskim standardima i praksi i po našim zakonima.\nGrađanski demokratski forum i stranka Zajedno za Srbiju, osuđuju ovakvo ponašanje Regulatora elektronskih medija i smatraju da njegov rad mora temeljno da se promeni i zakonski i praktično, jer je to preduslov da se menja medijska scena Srbije sa mnogo više uvažavanja javnog interesa.


Rukometaši i stonoteniseri poraženi, odbojkaši i kuglaši slavili – TV Kikinda\nRukometaši i stonoteniseri poraženi, odbojkaši i kuglaši slavili\nOn 11 februara, 2019 by Aleksandra Djuran\nRukometaši “Kikinde Grindeks” u Sportskom centru “Jezero” iako su na na početku utakmice vodili protiv “Novog Pazara” sa četiri gola razlike, nisu uspeli da održe taj kontinuitet i ostvare šestu uzastopnu pobedu. Od gostiju su izgubili sa dva gola razlike. Krajni rezultat bio je 26:24 za ekipu “Novi Pazar” koja je trećeplasirana na tabeli.Kikinđani nakon 15. kola sa 15 bodova zauzimaju sedmo mesto.\nKadeti MOK u trećem kolu Prvenstva Vojvodine sa maksimalnih 3:0 pobedili su Sombor u Somboru i tako su izborili plasman u četvrtfinale. I pioniri, koji su takođe maksimalnim učinkom bili nadmoćniji od ekipe Vršca, našli su se u četvrtfinalu Prvenstva Vojvodine.\nKuglašice “Radničkog” kao domaćini su u kuglani u Zrenjaninu savladale “Bačku” iz Novog Sada u devetom kolu Prve lige Srbije-grupa Vojvodina rezultatom 3046:2970 (6:2). Trenutno su druge na tabeli iza vodeće “Bačke” od koje ih deli dva boda. Kuglaši “Radničkog” u 15. kolu Druge vojvođanske lige u kuglani u Zrenjaninu pobedili su novosadski “NS 1932” sa 3196 :3068 (7:1). Na tabeli su na 10. mestu sa osam bodova.\nPosle tronedeljne pauze prošlog vikenda nastavljen je prolećni deo prvenstva u Prvoj muškoj stonoteniskoj ligi. Ekipa “Galadske” iz Kikinde odigrala je i 11. i 12. kolo. Protiv niške “Medijane” izgubili su rezultatom 4:3. U meču narednog kola sa prvoplasiranim “Železničarom” iz Niša takođe su pretpeli poraz rezultatom 4:1. Kikindski stonoteniseri zauzimaju poslednje mesto.


Rojters: “Sputnjik V” nije dostavio kompletne podatke\nTanjug 13. jula 2021. 10:35\nPARIZ – Tvorci ruske vakcine protiv korona virusa “Sputnjik V” u više navrata nisu dostavili podatke koje regulatori smatraju standardnim zahtevom u postupku odobravanja lekova, tvrdi pet neimenovanih lica upoznatih sa evropskim naporima procene ruske vakcine.\nBritanska agencija Rojters je prošlog meseca izvestila da je procena Evropske agencije za lekove (EMA) vezano za bezbednost i efikasnost ruske vakcine odložena, jer do 10. juna, krajnjeg roka, nisu dostavljeni podaci o kliničkim ispitivanjima te vakcine, prema rečima jednog od izvora bliskog EMA.\nDo početka juna, EMA je tek primila proizvodne podatke, dok su klinički podaci koje je agencija dobila, bili nepotpuni, navodi isti izvor.\nRanije se očekivalo da će EMA, koja je u martu pokrenula formalnu procenu ruske vakcine, u junu doneti odluku o tome da li da odobri njenu upotrebu u EU.\nNeimenovani izvor blizak EMA je naveo i da nedostaju izveštaji o slučajevima kod kojih su zabeleženi neželjeni efekti nakon dobijanja vakcine, a takođe, kako kaže, ostaje nejasno kako su naučnici koji su razvili vakcinu pratili kliničku sliku kod ljudi kojima je davan placebo.\nVakcinu “Sputnjik V” plasira u inostranstvo ruski državni fond pod nazivom Ruski fond za direktna ulaganja (RDIF).\nRDIF je saopštio da izveštaj Rojtersa sadrži “lažne i netačne izjave” zasnovane na anonimnim izvorima koji pokušavaju da nanesu štetu “Sputnjiku V” u okviru kampanje dezinformacija.\nIz tog fonda navode da je vakcina registrovana u više od 60 zemalja sveta i da studije sprovedene u zemljama, kao što su Argentina, Meksiko i Mađarska, koje već koriste vakcinu, pokazuju da je bezbedna i efikasna.\nRečeno je i da „nije bilo prijavljenih ozbiljnih neželjenih efekata“.\nRDIF je saopštio da blisko sarađuje sa EMA, čiji su inspektori posetili proizvodne pogone “Sputnjika V”.\n“Iz inspekcija koje su već završene nismo dobili nijedan kritički komentar i nijednim od postavljenih pitanja se nije dovela pod sumnju sigurnost i efikasnost vakcine“, saopštio je RDIF.


Popularna zanimanja današnjice: Šta rade menadžeri bezbednosti? | MBS - Visoka škola modernog biznisa\nMenadžer bezbednosti jedna je od značajnijih pozicija u svakoj kompaniji. No, pre nego što možemo razumeti čime se bavi menadžer bezbednosti, moramo definisati pojam menadžera, kao i razjasniti razlike između menadžera i lidera.\nŠta je zapravo menadžer?\nU američkoj literaturi vrlo je popularna definicija razlike između lidera i menadžera koja je jedna igra reči: lideri rade prave stvari (right things), a menadžeri rade stvari na pravi način (things right). Iako popularna, ova definicija svakako nije kompletna, jer ona pretpostavlja da su pozicije lidera i menadžera na suprotnom polu, što svakako nije slučaj u stvarnim organizacijama. U svakom poslovnom okruženju potreban je i rad lidera i rad menadžera. Oni nisu konkurentni, već su komplementarni. I jedan i drugi su potrebni organizaciji da bi prosperirala.\nJohn Kotter razlikuje menadžment i liderstvo tako što menadžment definiše kao „način kako se složena preduzeća održavaju urednim, nehaotičnim i produktivnim“ dok se pod liderstvom podrazumeva delotvorno nošenje sa promenama.\nPredrasude o pozicijama lidera i menadžera\nMnogi ljudi čak i danas imaju predrasude o pozicijama lidera i menadžera u organizaciji. Stereotip je da je lider usamljen na samom vrhu organizacione piramide, da su ispod menadžeri koji upravljaju, a da su na samom dnu, jasnom linijom odeljeni, ostali saradnici. Realnost je dosta drugačija. U kompleksnoj organizaciji može biti na hiljade kompleksnih i povezanih poslova. Oni uslovljavaju jednu drugačiju povezanost ljudi, tako da odlične lidere možemo naći i u timovima na najnižem nivou. Isti taj proces doprinosi smanjenju menadžerske uloge i pozicije u organizaciji. Ljudi su čvršće povezani ne samo zbog međuzavisnosti timova unutar organizacije, već su direktno povezani i sa kupcima i sa ostalim akterima iz okruženja.\nŠta je menadžer bezbednosti?\nMenadžer bezbednosti je organizator sistema obezbeđenja lica, imovine i poslovanja, ekološke zaštite, stručnog usavršavanja zaposlenih, zaštite od požara i tome slično. Jasno je da je ova pozicija od velikog značaja u svakoj kompaniji, i da loš pristup bezbednosnim procenama može prouzrokovati izuzetno loše posledice.\nBezbednost je bitna stavka u poslovanju kompanija širom sveta, ali je pozicija menadžera bezbednosti dosta nova u našoj zemlji. Zbog nejasnoća oko konkretnih zaduženja menadžera bezbednosti, često se dešava da na ovo radno mesto dolaze nekvalifikovani ljudi, koji obavljaju širok spektar delatnosti od nabavke repromaterijala i toalet papira, do popisivanja kvarova na električnim uređajima i inventara raznih popravki.\nTo je vrlo dobro poznato inostranim kompanijama koje posluju na domaćem tržištu, i one imaju potrebu za angažovanjem iskusnih i stručnih menadžera bezbednosti. Iz ovih razloga, menadžer bezbednosti je perspektivno zanimanje sa svetlom budućnošću u našoj zemlji.\nŠta radi menadžer bezbednosti?\nNovi menadžer bezbednosti se nalazi pred teškim zadatkom da uspostavi novi sistem zaštite lica, imovine i poslovanja, odredi nove prioritete i pravila ponašanja zaposlenih. Menadžer mora biti promoter svih bezbednosnih procedura i motivisati zaposlene na njihovo poštovanje, radi sigurnijeg poslovnog okruženja.\nNajveća iskušenja čekaju menadžere bezbednosti nakon ulaska u novu kompaniju gde nastavljaju ili započinju svoju karijeru. Zatečeno stanje bezbednosti uglavnom nije na nivou prihvatljivih standarda kvaliteta i funkcioniše na zastarelim i neodgovarajućim procedurama koje se u mnogim slučajevima čak i ne sprovode.\nUnapređenje sistema obezbeđnja u velikom broju srpskih kompanija je neminovan, ali težak proces, koji često prati jak otpor iznutra. Stoga je veoma bitno obezbediti jasnu podršku rukovodstva i podići stepen bezbednosne kulture kod zaposlenih, da bi novi bezbednosni trendovi bili prihvaćeni kao pozitivni i shvaćeni kao opšte dobro svih.\nIzazovi sa kojima se susreće novi menadžer bezbednosti\nUkoliko menadžer bezbednosti ne osigura iskrenu podršku vodećeg menadžmenta, neće biti u mogućnosti da sprovede planirane aktivnosti, izgubiće identitet i poslovnu ulogu. Nije lako prezentovati novo zanimanje u kompaniji koja tek počinje da menja svoj način poslovanja ili treba da omogući znatno bolji tretman poslu menadžera bezbednosti.\nKultura poslovne zaštite se odnosi na sve zaposlene, bez obzira na njihov rang u preduzeću, što često predstavlja problem, jer se rukovodeći menadžment obično ne pridržava određenih procedura zbog ustaljenog shvatanja da je njima sve dozvoljeno. Upravo top menadžment mora biti utemeljivač i nosilac bezbednosne kulture. Oni svojim ličnim primerom treba da prenesu sistem vrednosti iz oblasti obezbeđenja i zaštite na zaposlene i da im budu uzor.\nPored navedenih standardnih obaveza, menadžeri bezbednosti treba da prednjače u organizaciji i kontroli sprovođenja svih mera zaštite rada kompanija od Kovida 19: držanja fizičke distance, nošenja maski, pranja ruku, i vakcinacije zaposlenih.\nKako da postanem menadžer bezbednosti?\nVisoka škola modernog biznisa nudi akreditovan program osnovnih akademskih studija koji Vas priprema da postanete menadžer bezbednosti.\nStudije menadžmenta organizacione bezbednosti na MBS-u pružaju Vam teorijska i praktična znanja potrebna za efektivno vršenje ove ključne uloge u svakom modernom preduzeću. Menadžment bezbednosti je posao budućnosti. MBS se zalaže da prave vrednosti izađu na površinu i da menadžeri bezbednosti dobiju svoje zaslužene pozicije i u privatnim i u javnim preduzećima i institucijama


Osnovni podaci o verifikaciji u dva koraka - Microsoft pomoć\nOsnovni podaci o verifikaciji u dva koraka\nVerifikacija u dva koraka vam pomaže da se zaštitite tako što drugima otežava prijavljivanje u vaš Microsoft nalog. Koristi dva oblika identiteta: lozinku i način ostvarivanja kontakta. Čak i ako neko drugi otkrije vašu lozinku, on će biti zaustavljen ako nema pristup vašim drugim uređajima ili nalozima. (Ovo je takođe razlog zašto je važno da koristite različite lozinke za sve svoje naloge.)\nVerifikaciju u dva koraka postavljate uz pomoć adrese e-pošte, broja telefona ili aplikacije za potvrdu identiteta. Kada se prijavite na novi uređaj ili sa nove lokacije, poslaćemo vam bezbednosni kod koji treba da unesete na stranici za prijavljivanje.\nAko uključite verifikaciju u dva koraka, dobićete bezbednosni kôd putem e-poruke, telefona, ili aplikacije za potvrdu identiteta svaki put kada se prijavljujete sa nekog nepouzdanog uređaja. Ako je isključena, svoj identitet ćete morati da potvrđujete putem bezbednosnih kodova samo povremeno, kada možda postoji rizik po bezbednost naloga.\nUključivanje ili isključivanje verifikacije u dva koraka\nPosetite stranicu „Bezbednosne postavke“ i prijavite se koristeći svoj Microsoft nalog.\nU odeljku Verifikacija u dva koraka odaberite opciju Konfiguriši verifikaciju u dva koraka da biste je uključili, ili opciju Isključi verifikaciju u dva koraka da biste je isključili.\nPrikaži sveTamo gde ne možete da koristite bezbednosne kodove, koristite lozinke za aplikacije\nPojedine aplikacije (kao što su aplikacije za poštu na nekim telefonima) ili uređaji (kao što je Xbox 360) ne mogu da koriste obične bezbednosne kodove. Ako nakon uključivanja verifikacije u dva koraka u nekoj aplikaciji ili na nekom uređaju vidite grešku „netačna lozinka“, a sigurni ste da je lozinka tačna, to znači da će vam za tu aplikaciju ili uređaj biti potrebna lozinka za aplikaciju.\nDa biste dobili lozinku za aplikaciju\nU okviru Lozinke aplikacije kliknite na dugme Kreiraj novu lozinku za aplikaciju. Na ekranu će se pojaviti nova, jedinstvena lozinka za aplikaciju.\nU okviru aplikacije ili uređaja koji pokušavate da koristite, unesite tu novu lozinku za aplikaciju umesto uobičajene lozinke.\nLozinke za aplikaciju su neophodne samo ako koristite verifikaciju u dva koraka. Ako na stranici „Bezbednosne postavke“ ne vidite odeljak Lozinke za aplikacije, možda verifikacija u dva koraka nije uključena. Saznajte više\nLozinke aplikacije i verifikacija u dva korakaPouzdani uređaji: najčešća pitanjaBezbednosne informacije i bezbednosni kodovi


20-08-2019 08:06 Srbija Politika\nSvih šest partnera sa Zapadnog Balkana, među njima i Kosovo, pozvani su da krajem avgusta prisustvuju neformalnom sastanku šefova diplomatija EU u Hesinkiju zbog razgovora o regionalnoj saradnji, objašnjavaju u Briselu.\nŠefica EU diplomatije Frederika Mogerini po prvi put je zvanično pored ministara zemalja kandidata pozvala i šefove diplomatija Kosova i BiH da prisustvuju neformalnom sastanku Saveta EU ministra koji se 28. i 29. avgusta održava u Helsinkiju.\n"Partneri sa Zapadnog Balkna pozvani su na neformalni sastanak ministra spoljnih poslova u Helsinki krajem meseca zbog važne diskusije o tome kako napredovati u regionalnoj saradnji", poručio je portparol EU.\nNa pitanje da li poziv Bedžetu Pacoliju, ministru privremenih vlasti Kosova koje nije ni kandidat za članstvo niti od svih članica EU priznata država, znači i promenu pristupa odnosno formata dosadašnje prakse sastanaka EU ministra sa ministirima zemalja kandidata, iz Brisela poručuju da je u pitanju poziv zbog "neophodnosti i koristi" učešća svih sa Zapadnog Balkana.\nŠefica EU diplomatije Federika Mogerini odlučila je da na poslednji nezvanični sastanak Saveta EU kome će ona predsedavati umesto zemalja kandidata pozove sve partnere sa Zapadnog Balkna.\nŠef diplomatije Srbije Ivica Dačić okarakterisao je ovaj potez Mogerinijeve kao "presedan" gde je pozvana "teritorija " koja je "daleko od stausa kandidata za članstvo".\n"Očigledno da na kraju svog mandata ona želi da pokaže da je nešto uradila za Kosovo, ali to nije korektno prema Srbiji", kazao je nedavno Dačić.\nKosovski ministar Bedžet Pacoli i ranije je dolazio na neformalne sastanke šefova EU diplomatija i zemlja kandidata gde bi na marginama održavao bilateralne sastanke.\nPročitajte OVDE šta je DŽefri Najs uradio sa fotografijom Albanca koji drži odsečene srpske glave.


U junu ove godine obeležena je 70. godišnjica Orvelovog romana "1984". Britanski pisac, novinar i aktivista je u svom najpoznatijem distopijskom delu tačno predvideo mnoge aspekte današnjice. Baš kao i u čuvenom delu, danas kao da vladaju načela "rat je mir, ropstvo je sloboda i neznanje je moć". U takvom svetu, informacija je najvažniji resurs, a onaj ko raspolaže informacijom, vlada svetom.\nZbog toga je sigurnost na internetu jedan od najvažnijih preduslova savremenog poimanja slobode. Uprkos svemu, zaštita podataka na internetu postaje sve delikatniji međunarodni problem, a kriminal se sve više seli na internet, piše portal "100 posto".\n"Nijedan sistem nije siguran", kazaće vam svaki haker i to je neugodna istina. Danas se na internetu svakodnevno sprovode deset hiljada operacija koje u pitanje dovode ne samo lične podatke internetskih korisnika, već i institucija poput banaka, korporacija, finansijskih i vladinih agencija iz kojih vešti hakeri izvlače korisne informacije, a potom ih pretvaraju u novac ili oružje u ratu informacijama.\nMeđu najveštijim hakerima na svetu, nekolicina ih dolazi iz Rusije. U vreme kada je internet bio u povoju, pošlo im je za rukom da izvuku milonske svote, a neki od njih još su na listi Federalnog istražnog biroa najtraženijih kriminalaca sveta.\nZarazio računare širom Amerike i pokrao milione\nInformatički pirat Vladimir Drinkman zaslužan je za piratizaciju sistema plaćanja internetom što je američkim kompanijama nanelo štetu u vrednosti većoj od 312 miliona dolara. Vladimir i njegov tim su uspeli da zaraze više od 40.000 računara u SAD-u.\nZahvaljujući virusu "Gozi" došli su u posed 100 miliona kreditnih kartica i uspeli da uđu u sisteme oko 20 velikih američkih kompanija, a ukradene podatke preprodali su na crnom tržištu.\nDrinkman je uhvaćen u Holandiji, a 2015. godine je izručen SAD-u. Optužen je da je između 2005. i 2012. godine oštetio nekoliko američkih trgovačkih lanaca, a najviše je stradala kompanija za onlajn plaćanje "Hartlend".\nProces protiv 34-godišnjeg Drinkmana američke su vlasti označile kao najveću akciju međunarodne informatičke piraterije koja se pojavila pred nekim američkim sudom. Osuđen je na 12 godina zatvora.\nZloglasni "Zeus" bio je jedan od prvih trojanaca\nEvgenij Mihajlović Bogačev, 36-godišnji ruski haker, još se nalazi na FBI-evoj listi najtraženijih kriminalaca. U svojoj hakerskoj karijeri američkim je građanima i kompanijama ukrao 100 miliona dolara. Veliki igrač u svetu sajber kriminala Bogačev je postao nakon što je sa svojim timom sastavljenim od ruskih, ukrajinskih i britanskih informatičara razvio "Zeus", opasan softver (trojanac) koji bi zaraženi korisnici nehotice instalirali na svoje računare.\nZeus se pojavio 2006. i do 2009. godine i krao je finansijske podatke američkih internet korisnika. Tada je između američke vlade i Bogačeva počeo sajber-rat. U to vreme vlasti kreatora Zeusa znali su jedino po nadimcima "Slavik" i "lucky12345" koje je koristio. Osim toga, tereti se i da je 2016. godine bio upleten u američku predsedničku kampanju i pomogao Trampu da dođe na vlast.\nNapade izvršili u ranim dvadesetim\nDenis Stepanov, Aleksander Petrov, Ivan Maksakov u stvarnom životu se nisu nikada sreli. Ova hakerska trojka upoznala se na internetu. Odlučili su da se udruže u iznudi velikih svota novca od britanskih kladioničarskih kompanija. U vreme napada Stepanov je imao 25, Petrov 24, a Maksakov samo 22 godine.\nSa svojih računara su 2006. godine upadali na internetske sisteme kladioničara, blokirali im poslovanje i tražili otkupninu da ih odblokiraju. Bio je to prvi takav napad u istoriji Velike Britanije, a mladi hakeri su zbog svojih nedela osuđeni na osam godina zatvora.\nČitavoj zemlji ugasio internet, izvukao se s kaznom\nZbog ruskog hakera Dimitrija Galuškevića čitava Estonija 2007. nije imala internet. Internet stranice i sistemi svih banaka, vladinih institucija i velikih kompanija nisu radili, što je stvorilo potpuni haos, a širom zemlje izbili su neredi.\nDimitrij je krenuo u napad, jer mu se nije svidela odluka estonske vlade da ukloni spomenik vojniku Crvene armije koji je poginuo u oslobađanju Estonije od nacističke okupacije. Nije završio u zatvoru, izvukao se sa kaucijom od 1.500 dolara.


Ministar Rašić primio je jednu delegaciju bisnismena iz Srbije – MRSZ\nMinistar Rašić primio je jednu delegaciju bisnismena iz Srbije\nU prostorijama Ministarstva Rada i Socijalne Zaštite jedna delegacija bisnismena iz Republike Srbije,uz rukovodstvo predsednika Privredne Komore Srbije za regijon Kragujevca,g. Dušan Puačom , dočekani su na jednom sastanku od strane ministra MRSZ, g.Nenad Rašić .\nTokom ovog sastanka, u kojem su prisustvovali i predstavnici KAB,diskutovana je mogućnost uspostavljanja konkretnog odnosa bisnisima iz Srbije i Kosova\nMinistar Rašić izrazio je spremnost da ce uvek biti u isporuci pruzanja institucionalne podrške i oslona kroz razvoj putem međusobne saradnje između preduzeća .\nI gospodin Dušan Puačom ,današnju posetu na Kosovo, smatra kao jednu dobru i novu priliku tako da kroz institucijalnim putem započne uspešno uspostavljanje što bolje saradnje između bisnisima iz Srbije i Kosova.\nU okviru programa EU ” Lepo Kosovo “, inaugurisani su projekti Đakovici i Suvoj Reci


srbijasport.net - Vesti - Esports - Zvezda Mančester Junajted se udružila sa Fnaticom i Unicefom\nPonedeljak, 26.10.2020 10:57\n17.01.2020 Predrag Ciganović RUR\nSvetski poznata esports organizacija Fnatic ovih dana će se udružiti sa Unicefom, kako bi promovisali i širili pozitivni sliku o esportu. Njima će u tom zadatku pomoći popularni fudbaler Mančester Junajteda, Markus Rašford, koji će sarađivati sa FIFA zvezdom, Donovanom ”Tekkz” Hantom.\nKampanja, koja se zove #GetYourBack počinje 23. januara, kada će se najveći talenti svojih zanimanja okupiti, kako bi bar na trenutak spojili esports i tradicionalni sport. Sav novac sakupljen tokom ovog događaja će doprineti Unicefovim programima u celom svetu, kako bi stvorili sigurniju i srećniju budućnost za svu decu.\nMarkus će biti deo humanitarnog strima, koji će zajedno sa Tekkzom održati 23. januara. Njih dvojica će pokušati da šire svest i da promovišu borbu protiv siledžija i toksičnog ponašanja, kako na internetu, tako i u stvarnosti.\n”Imao sam lična iskustva sa efektima toksičnog ponašanja na internetu i znam kakav je osećaj. Zato nisam uopšte razmišljao da odbijem ovakvu ponudu Fnatica i Unicefa”, izjavio je talentovani engleski napadač.\nOvaj događaj će biti samo jedan u nizu koji će održati ove dve organizacije sa ciljem da sakupe novac, te u budućnosti možemo očekivati još neku saradnju između ova dva sveta.\n”Zajedno sa Unicefom možemo pomoći našoj zajednici da se reši ovih problema problema, kako bi izgradili pozitivnu sredinu za sve korisnike, a usput pomogli najugroženijoj deci u svetu”, dodao je direktor Fnatica.


e-novine.com - Dulić se vraća kući\n05.07.2012 - 14:11\nDulić se vraća kući\nPostrojavanje: Potpisnici deklaracijePhoto: Nikola Tumbas\nU utorak je u Dulićgradu potpisan koalicioni sporazum o zajedničkom, širokom učešću u gradskoj vlasti. Dotična kontraverzna deklaracija nosi naziv „Subotica-grad sigurne budućnosti“\nTa sigurnost podrazumeva buduću zacementiranu poziciju na stranačkim funkcijama, po raznim resorima, upravnim odborima i našim prenatrpanim, slabašnim kičmama.\nRaspojasanu koaliciju čine Izbor za bolji život-Boris Tadić, Savez vojvođanskih Mađara (SVM), Liga socijaldemokrata Vojvodine, Koalicija Čedomir Jovanović Preokret-LDP-SPO, Demokratska stranka Srbije, Koalicija Ivica Dačić-SPS-PUPS-JS, Savez bačkih Bunjevaca i Bunjevačka stranka.\nPredsednik Gradskog odbora DS-a Modest Dulić Skromni je rekao da se DS založila za široku koaliciju i da joj je drago da je ipak pobedio razum i trezvenost, te da su stvaranjem velike koalicije, u kojoj ima mesta za sve, pokazali političku mudrost.\nU svom literarnom nadahnuću Skromni je dodao: „Iza sebe smo ostavili netrepeljivost, animozitete i pobedili smo razum i trezvenost“, što znači da je dvogodišnji period ratnih trzavica koji se osećao između DS-a i SVM-a danas sahranjena i okvalifikovana kao ružna prošlost!\nOn je potvrdio da je dosadašnji ministar za zaštitu životne sredine, rudarstvo i prostorno planiranje, “ministar bez i jedne afere”, dr Oliver Dulić najozbiljniji kandidat DS za gradonačelnika Subotice.\nKo je rekao izborna krađa?\nPredsednik Gradskog odbora SVM Jene Maglai U Amneziji, lično smatra „da bi jedna manja koalicija bila efikasnija. Manja znači: DS+SVM bez nepotrebne, mrske nam, podele rupičastog, opustošenog gradskog budžeta.\nU naredne četiri godine, nenamireni malobrojni ostaci opozicije, Srpska napredna stranka (SNS), Demokratski savez vojvođanskih Mađara (DSVM), Srpska radikalna stranka (SRS) i Pokret mađarske nade (PMN) neće učestvovati u demokratskom i neškrtom deljenju vlasti šakom, a nekom i kapom.


Instagram Youth: Platforma za najmlađe | PC Press\nOni mlađi od trinaest godina ne mogu da se priključe Instagramu, što većinu dece ipak ne sprečava da imaju naloge na ovoj platformi. Laganje kada je starosna dob u pitanju nije komplikovano, ali bi Instagram uskoro mogao da reši taj problem.\nRešenje stiže u obliku Instagram Youth, platforme koja bi mogla da privuče i one mlađe korisnike koji još uvek nemaju profile. U pitanju je čista poslovna odluka, budući da se utvrdilo da postoji veliki broj dece koja bi želela sopstvene Instagram profile. Instagram za decu bi mogao da bude bezbednije mesto za najmlađe, što je potrebno ako se ima u vidu da oko 40% mlađih od trinaest godina već koristi Instagram. Platforma za najmlađe bi roditeljima dala veću kontrolu, te uvid u to šta njihova deca prate na platformi.\nInstagram Youth je još uvek samo ideja, koja se mnogima ne dopada. Naime, nije najjasnije koji su motivi za to da se deca mlađa od 13 godina uvrste među Instagram korisnike – neki tvrde da se radi o potrebi da se mlađi korisnici odvoje od starijih, dok drugi ističu da bi ova i slične platforme uticale na to da se spusti starosna granica kada je korišćenje društvenih mreža u pitanju. Zanimljivo je i to da ideja stiže u vreme kada se mlađi korisnici okreću Snapchatu ili TikToku.\nPostoje i oni koji smatraju da je odvajanje dečjeg Instagrama dobra stvar, budući da najmlađi ionako rano počinju svoje online živote. Nova platforma bi bila sigurniji prostor, te bi im omogućila da razmenjuju ideje sa vršnjacima. Ipak, nije sigurno da deca i tinejdžeri uopšte žele sopstvenu platformu, budući da je uvek zabavnije ono što je zabranjeno.\nTagovi: deca, društvene mreže, Instagram, Instagram Youth, Snapchat, TikTok\n← U toku je Europe Energy Week trodnevna online konferencija\nMotorola predstavila novi otporni telefon →


Partizanova pobeda nad Zvezdom izazvala pažnju i u Crnoj Gori, sve zbog ovog momka! - Sportske.net\nHoće li i večeras zablistati?\nNezapamćena scena u Železniku, Partizan saznao ime rivala u finalu!Veličković se ''podmladio''!Još jedna derbi-drama i još jedna pobeda Partizana!"Crno-beli" završili sjajan posao, paraf koji će oduševiti navijače!Nezvanično, nove informacije, koliko je Partizan platio Angolu?\nOvog vikenda aktuelan je kvalifikacioni ''ANGT'' juniorski turnir Evrolige koji se održava u Železniku, a večeras od 20 časova će se za plasman na završni turnir boriti Partizan i Pariz.\nCrno-beli su u finale kvalifikacionog turnira stigli posle sinoćnjeg spektakularnog preokreta protiv Crvene zvezde, kada su nadoknadili 18 poena zaostatka tokom drugog poluvremena, ili još upečatljivije, istopili su 11 poena ''minusa'' na minut i po pre kraja i stigli do pobede od 78:77.\nJedan od aktera ovog Partizanovog trijumfa bio je i talentovani crnogorski košarkaš Đorđije Jovanović, čija se partija posebno ističe u tekstu podgoričkih ''Vijesti''.\n''Đorđije Jovanović, kapiten kadetske reprezentacije Crne Gore, ubacio je 13 poena i sa indeksom korisnosti 21 bio među najzaslužnijima za veliku pobedu crno-belih'', prenose ''Vijesti'', uz podsećanje:\n''Jovanović, koji ima 16 godina, u avgustu je prešao u Partizan iz Danilovgrada, prošao je kompletne pripreme sa seniorskim timom, bio je i na dva inostrana turnira tima Andree Trinkijerija''.


PočetnaVestiHardverMreže i mrežna opremaVip mobile uvodi prvu privatnu LTE mrežu\n16.12.2020 12:53 | 0 Hardver\n- Inovacije generalno dolaze kao potrebe tržišta. Iako nam uskoro dolazi 5G, vrednost 4G kroz koncept ovakvih privatnih mreža u svetu prepoznat je u vrednosti čak 19 milijardi evra do 2026. godine. U Vip mobile-u prepoznajemo trendove i potrebe korisnika i koliko god je moguće, u skladu sa dostupnošću tehnologija na lokalnom ili svetskom tržištu, mi identifikujemo rešenja i uklapamo ih sa potrebama korisnika. Zaokruženim rešenjem, mi im otklanjamo problem i unapređujemo poslovne procese – poručuje Dragan Tanasković, direktor ICT rešenja Vip mobile.\n- Naša ideja je bila da podržimo kreiranje agilnog poslovnog okruženja za našeg korisnika, da podržimo i ubrzamo digitalnu transformaciju, i da uvedemo nove tehnologije kao što je Internet of Things. Insistirali smo na znatno većem povezivanju mašina i senzora, jer to dovodi do velike automatizacije procesa i njihovog ubrzanja – objašnjava Vladimir Uzelac, arhitekta ICT rešenja Vip mobile.\n- Uređaji poput skenera prtljaga ili tableta sada mogu da se integrišu pomoću mreže i da budu slobodni za komunikaciju non stop, posebno u hitnim situacijama. Ovi dodatni resursi koji su veoma bliski korisnicima smanjiće kašnjenje i omogućiti efikasnu upotrebu aplikacija. Čvrsto verujem da će privatna LTE mreža biti platforma od ključne važnosti za aerodrom da unapredi procese, putničko iskustvo i finansije – rekla je Jasmin Rifai, Enterprise Business, CBT Telekom Austria, NOKIA.\nMicrosoft Office aplikacije sada mogu da se pokreću na Mac računarima sa M1 čipom


Na prodaju kompleks fabrike stočne hrane Agroživ silos iz Vladimirovaca - Procenjena vrednost 273,6\nStečajni upravnik preduzeća Agroživ silos iz Vladimirovaca oglasio je prodaju imovine javnim prikupljanjem ponuda.\nNa prodaju je kompleks Fabrike stočne hrane, čiju najvažniju imovinu između ostalog čine silos, mešaona stočne hrane, binovi za stočnu hranu, sušara za uljarice, sušara za žitarice, ekstruder i peletiranje, prijemni bunker, kolska vaga, oprema...\nProcenjena vrednost imovine je oko 273,6 miliona dinara i nije minimalno prihvatljiva, niti na drugi način obavezujuća za ponuđače.\nPonude se dostavljaju do 25. juna, a njihovo otvaranje obaviće se istog dana u Privrednom sudu u Pančevu.\nNa prodaju imovina Modne konfekcije Rudnik u Topoli - Početna cena oko 19,2 miliona dinara\nAgencija za licenciranje stečajnih upravnika ogalsila je prodaju prodaju nepokretne i pokretne imovine Modne konfekcije Rudnik iz Gornjeg Milanovca.\nNa prodaju je zgrada tekstilne industrije površine 2.620 kvadrata, pomoćna zgrada površine 123 kvadrata, kao i oprema i kancelarijski nameštaj. Početna cena imovine, koja se nalazi u Topoli je oko 19,2 miliona dinara.\nJavno nadmetanje održaće se 29. juna u 11 časova na adresi Agencije za licenciranje stečajnih upravnika u Beogradu.\nPodsetimo, u decembru 2017. godine održano je nadmetanje za imovinu ove firme u Kneževcu, a kako za eKapiju kaže poverenik Agencije za licenciranje stečajnih upranika Milutin Obradović, kupila ju je kompanija Forma VS iz Beograda.\nOn očekuje da i imovina u Topoli na nadmetanju u junu pronađe vlasnika.\nKompaniju MK Rudnik je u decembru 2006. kupio konzorcijum srpskih investitora Irva investicije, TP Jabuka i Mihailo Mikić za 400.000 EUR. Zbog neispunjavanja ugovornih obaveza, država je u maju 2010. raskinula ovaj ugovor i preuzela fabriku. Stečaj je u Rudniku uveden u avgustu 2015. godine, ali od tada imovina u Kneževcu nije oglašavana na prodaju.\nOsim matične fabrike u Gornjem Milanovcu i Topoli, nekadašnji gigan imao je proizvodne pogone i u Beogradu, Kraljevu, Aranđelovcu i u Pranjanima.


Društvo i ekonomija: Državne plate redovne, ostalima kako Bog da - BalkaniYUm.TV '); } //]]>\nDržavne plate redovne, ostalima kako Bog da\nGotovo 650.000 radnika u Srbiji zaradu prima sa zakašnjenjem od mesec, dva ili više, dok oko 50.000 zaposlenih uopšte ne prima platu, izjavila je predsednica ASNS Ranka Savić.\nU pitanju su zaposleni u privatnom sektoru i preduzećima u restrukturiranju, rekla je Savić Tanjug.\nOna je istakla da tek 17 odsto zaposlenih u privatnom sektoru prima zarade na vreme u dan.\nRedovnost isplate zarada u javnom sektoru je neuporedivo veća, navela je ona, ali i napomenula da državni organi nemaju nikakvu evidenciju o broju kompanija koje ne isplaćuju zarade ili ih neredovno isplaćuju.\n"Država jedinu preciznu evidenciju ima za firme koje ne uplaćuju poreze i doprinose, jer je zainteresovana da puni budžet", rekla je Savić.\nPrema njenim rečima, ni inspekcija rada nema precizne podatke, jer reaguje ili po prijavi sindikata ili zaposlenog, ili na osnovu redovne odnosno vanredne kontrole.\nKada je u pitanju neredovnost isplata zarada, najgora situacije je u tekstilnoj i prerađivačkoj industriji, u metalskom kompleksu, saobraćaju, trgovini i medijima.\nNajčešći razlog za neisplaćivanje zarada je, i to čak u 90 odsto slučajeva, nelikvidnost firme, odnosno blokada računa, navela je ona.\nU preostalih 10 odsto slučajeva radi o nesavesnim poslodavcima kojima računi nisu blokirani, ali koji, u želji za ostvarivanjem što većeg profita, znaju i mesecima da ne isplaćuju zarade zaposlenima, istakla je Savić.\nPredsednik Unije poslodavaca Srbije Nebojša Atanacković saglasan je da u Srbiji postoje poslodavci koji neredovno isplaćuju zarade i smatra da bi takve trebalo sankcionisati.\nAtanacković je mišljenja da su nesavesni poslodavci nelojalna konkurencija onom delu poslodavaca koji zakone poštuju, a poštuju i svoje zaposlene i redovno isplaćuju zarade.\n"Unija poslodavaca Srbije se zalaže da plate zaposlenih budu onolike koliko je moguće da ih poslodavac isplati, ali da budu redovne i da se poštuje sve što je zakonom propisano", rekao je Atanacković Tanjugu.\nKljučne probleme, zbog koji poslodavci dolaze u situaciju da neredovne isplaćuju zarade, on vidi u nelikvidnosti privrede, značajnom smanjenju plasmana roba, relativno slaboj zaštiti poverilaca.\nFirma koja nema problema u poslovanju, nema ni problema sa isplatom zarada, ali država mora da sankcioniše one koji neredovno zarade isplaćuju, jer to nije u interesu ni zaposlenih ni savesnih poslodavaca, rekao je Atanacković.\nMinistarstvo rada vodi računa o isplatama zarada koje su u njegovoj nadležnosti, a to su pre svega ustanove socijalne zaštite, Poreska uprava kontroliše uplatu poreza i doprinosa, ali nema bazu podataka o redovnosti isplate zarada, procentu ukupnog broja privrednih subjekata koji redovno isplaćuje plate kao i o procentu ukupnog broja zaposlenih koji redovno prima plate.\nInspekcija rada vrši kontrolu po ovom osnovu, ali samo na osnovu prijava ili u redovnoj ili vanrednoj kontrolu, tako da ti podaci nisu sveobuhvatni.


Deo opozicije: Vučić politička kukavica, nije smeo da se suoči sa novoizabranim poslanicima\nBeta 31. maja 2022. 12:15\nPredstavnici dela opozicionih stranaka optužili su danas predsednika Srbije Aleksandra Vučića da je „politička kukavica“, jer „nije smeo“ da položi zakletvu za novi petogodišnji mandat pred novoizabranim poslanicima.\nObraćajući se novinarima ispred Skupštine Beograda, ocenili su da Vučić polaže zakletvu pred poslanicima starog saziva jer „nije smeo da se suoči“ sa novoizabranim poslanicima medju kojima ima i predstavnika opozicije.\n„Ovo nije skupština već farsa, ovo je Glavni odbor Srpske napredne stranke sa njihovim satelitima“, rekao je funkcioner Demokratske stranke (DS) Srdjan Milivojević novinarima.\nOcenio je da će ceremoniji polaganja zakletve „sigurno“ prisustvovati i premijerka Ana Brnabić kako bi „odvrnula sijalice i tako se u mraku odigralo sramoćenje skupštine“.\nPotpredsednik Narodne stranke Miroslav Aleksić rekao je da „prvi put u istoriji“ Srbije predsednik polaže zakletvu pred raspuštenim sazivom parlamenta koji je po njegovim rečima, nelegitiman jer je izbore 2020. godine opozicija bojkotovala.\n„Srbija gori od brojnih problema koje ima a Aleksandar Vučić se češlja, ponaša se despotski i uništava sve institucije“, kazao je Aleksić.\nRadomir Lazović iz pokreta Ne davimo Beograd rekao je da se sa proglašenjem konačnih rezultata parlamentarnih izbora i izborom nove Vlade odugovlači „u nedogled“ jer kako je rekao, Vučić tako „kupuje vreme“.\n„Vučić nema vlast kakvu želi“, dodao je Lazović.\nPredstavnici opozicionih stranaka najpre su najavili da će se novinarima obratiti ispred Skupštine Srbije ali su se na „molbu“ policije, kako je rekao Srdjan Milivojević, pomerili sa platoa ispred parlamenta i konferenciju održali ispred Skupštine grada.\nSećate li se prvog poljupca?


CENTRALNE ULICE U BEOGRADU BLOKIRANE: Ana Brnabić besna zbog ponovnog protesta taksista! • HAPPYTV.RS\n52 minutes ago • Putovanja\nCENTRALNE ULICE U BEOGRADU BLOKIRANE: Ana Brnabić besna zbog ponovnog protesta taksista!\nStotine taksista krenule su nešto posle 13h od Mišeluka ka centru Novog Sada, ali policija im nije dozvolila prolaz.\nNovosadski taksisti nisu uspeli da formiraju kolonu jer podršku koju su tražili od policije nisu dobili, pa su rascepkani na male grupe, a gužve u centru Novog Sada zasad nema. U Beogradu drugačija slika. Taksisti i dalje pristižu na još jedan protest, a centralne gradske ulice su blokirane.\nTaksisti u Beogradu protestuju po sedmi put a razlog njihovog nezadovoljstva je poslovanje CarGo, koje smatraju nelojalnom konkurencijom. Kako su ranije naveli, zbog posete turskog predsednika Redžepa Tajipa Erdogana Beogradu proteste još neće radikalizovati.\nIako CarGo zasad ne posluje u Novom Sadu, taksisti iz tog grada odlučili su da podrže svoje beogradske kolege.\nPremijerka Ana Brnabić izjavila je da nije fer da taksisti maltretiraju građanje blokiranjem grada kad znaju da je vlada uvek spremna da razgovara.\n- Nije fer da maltretiraju građane, kada znaju da im je vlada uvek izlazila u susret i po pitanju neplaćanja poreza i reprograma za poreze. Koliko je njih uopšte potpisalo sa Poreskom upravom za reprogram za poreze, pa nismo oduzimali vozila- rekla je Brnabićeva nakon konferencije "e-Papir - od šaltera do digitalne transformacije" u Beogradu.


Haški tribunal u predmetu protiv Ratka Mladića tražio od RS podatke o Tomašici – Visokoin.com\nNaslovna » Haški tribunal u predmetu protiv Ratka Mladića tražio od RS podatke o Tomašici\nTužilaštvo Haškog tribula dostavilo je tokom prošle godine Centru RS za istraživanje rata, ratnih zločina i traženje nestalih osoba te MUP-u RS 20 pisanih zahtjeva na postupanje.\nTi zahtjevi su se uglavnom odnosili na predmet protiv haškog optuženika Ratka Mladića, s obzirom da je pretresno vijeće odobrilo zahtjev Tužilaštva Haškog tribunala da ponovo otvori dokazni postupak radi iznošenja dokaza o masovnoj grobnici u mjestu Tomašica kod Prijedora.\nOvi zahtjevi su se odnosili na dostavljanje razne dokumentacije iz ratnog perioda, od 1992. do 1995. godine, te na uručivanje poziva osoba radi saslušanja od istražioca Haškog suda.\nTužilaštvo Haškog tribunala također je za potrebe u predmetu protiv Ratka Mladića zahtijevalo dostavljanje podataka koji se odnose na utvrđivanje određenih činjenica, te na evidencije koje su se ticale poimenično navedenih 26 osoba i kopije dokumenata iz oblasti personalne, disciplinske i krivične evidencije za ove osobe, stoji u izvještaju o saradnji institucija RS-a sa Haškim sudom tokom prošle godine.\nU izvještajnom periodu nije bilo obavezujućih naloga sudskog vijeća za svjedočenje, a u vezi s postupcima koji se vode pred Haškim sudom, kao ni zahtjeva za pružanje dodatnih garancija vlasti RS-a za eventualni privremeni boravak optuženih osoba na teritoriji RS.\nTakođer, lani su ostvareni i kontakti s advokatskim timom odbrane u predmetu Ratko Mladić, s ciljem osiguranja potrebnih podataka vezanih za ovaj proces.\nPomoć je, konkretno od Centra RS za istraživanje rata, ratnih zločina i traženje nestalih osoba, tražena u osam slučajeva i odnosi se uglavnom na pretraživanje, sistematiziranje i ustupanje raspoložive arhivske građe i dokumentacije neophodne u cilju pripreme odbrane, a u skladu s načelima i procedurama haškog suda.\nNeophodno je istaći da su neki od ovih zahtjeva bili izuzetno obimni, te je za odgovor na njih bilo neophodno angažirati veći broj službenika koji su vršili prikupljanje dokumentacije na terenu i njeno pripremanje za timove odbrane, stoji u informaciji koju će razmatrati poslanici Narodne skupštine RS na narednoj sjednici zakaznoj za 20. oktobar.\nKao primjer jednog takvog zahtjeva naveden je i zahtjev tima odbrane Ratka Mladića koji je uključivao angažman službenika Centra na prikupljanju i klasifikaciji dokumentacije iz vojnih evidencija na području sedam općina (grad Banja Luka, Ribnik, Oštra Luka, Kotor-Varoš, Srbac, Derventa i Brod).


Dlabač: Pomorski fakultet kroz međunarodne projekte dobija savremenu opremu – Mladi Nikšića\nPomorski fakultet Kotor Univerziteta Crne Gore je u posljednjoj deceniji realizovao oko 40 nacionalnih, bilateralnih, međunarodnih i projekata iz privrede.\nProdekan za razvoj i inovacije prof. dr Tatijana Dlabač kaže da je Pomorski fakultet bio koordinator ili partner u projektnim aplikacijama regionalnih i međunarodnih programa, od kojih se izdvajaju: TEMPUS, ERASMUS+, Interreg IPA, HERD, HERIC, EUREKA.\n“U okviru ovih projekata, uspješno je nabavljena savremena oprema uključujući simulatore za praktičnu nastavu studenata, opremljene su laboratorije, računarski centar i Centar za obuku pomoraca, učionice i ostali prostori neophodni za nesmetan naučnoistraživački rad nastavnika i saradnika”, navodi Dlabač.\nMeđutim, kako navodi Dlabač, uspješne implementacije ovih projekata se ne odražavaju samo na fakultet, već su važni i za razvoj društva. Jedan od njih je Erasmus + projekat Održivi razvoj plavih ekonomija kroz visoko obrazovanje i inovacije u zemljama Zapadnog Balkana (BLUEWBC) koji je započet u januaru ove godine.\n“Ovaj projekat treba da unaprijedi postojeće stanje u oblasti plavih ekonomija, inovacija i preduzetništva kroz izgradnju kapaciteta u visokom obrazovanju i povezivanja akademske zajednice sa privredom”, kazala je Dlabač.\nPored ovog projekta, u toku je realizacija projekta iz EUREKA programa, četiri bilateralna projekta sa Srbijom, dva bilateralna projekta sa Slovenijom i jednog Interreg IPA projekta. Početak realizacije još tri Interreg IPA prekogranična projekta je planiran u julu ove godine.\nPartneri na pomenutim projektima su univerziteti i privredni subjekti kako iz naše zemlje, tako i iz regiona i šire.\n“Ističemo odličnu saradnju sa projektnim partnerima iz: Albanije, Hrvatske, Srbije, Slovenije, Bosne i Hercegovine, Italije, Norveške i Litvanije”, kazala je Dlabač.\nU ovom trenutku je, ističe ona, izuzetno važno stvoriti interesantno, inovativno i dinamično okruženje koje će privući što veći broj mladih i talentovanih studenata i motivisati akademsko osoblje da se uključi u realizaciju kako ove tako i mnogih drugih aktivnosti koje se sprovode na Fakultetu i Univerzitetu.\n“Svi naši nastavnici i saradnici aktivno objavljuju naučne radove kako u renomiranim časopisima, tako i na konferencijama koje su u prvom redu vezane za pomorsku struku. Dobra praksa na našem fakultetu je da se sve informacije podijele na sastancima nastavnog osoblja ili u vidu obavještenja koja se ističu na sajtu Fakulteta nakon svake važne uspostavljene saradnje, učešća na konferenciji, bilateralne posjete i sl. Na ovaj način se mlađe kolege informišu o raznim oblicima naučnoistraživačkog rada koje danas pruža Univerzitet u cjelini”, navodi Dlabač.\nRazvoj obrazovanja na daljinu, cjeloživotnog i redovnog obrazovanja pomoraca, organizovanje obuka za studente i pomorce su u stalnom fokusu Pomorskog fakulteta Kotor.\n“Na Pomorskom fakultetu Kotor se intenzivno radi na razvoju pomorskog obrazovanja i obuka koje su sastavni dio karijere svakog pomorca. Naši nastavnici i saradnici već duži niz godina koriste Moodle platformu i dodatne resurse za učenje na daljinu, što je bilo od izuzetnog značaja, prvenstveno obezbjeđujući redovan rad studenata i nastavnog osoblja za vrijeme COVID-19 pandemije”, navodi Dlabač.\nDnevni horoskop za 19. jun 2020. godine


Smanjeno paušalno oporezivanje privrednih ribara - Bolja Zemlja\nSmanjeno paušalno oporezivanje privrednih ribara\nZahvaljujući inicijativi PKS i Grupacije za ribarstvo osnovica za paušalno oporezivanje privrednih ribara smanjena je sa 75 na 50 odsto, čime su znatno umanjeni i troškovi poslovanja u ovoj privrednoj grani, saopšteno je iz Privredne komore Srbije. Ministarstvo finansija izmenilo je Uredbu o izmenama dopunama Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti čime je smanjen porez za ribare. Sada mesečni troškovi privrednih ribara za paušal iznose oko 20.000 dinara, a prema ranijoj uredbi bili su oko 28.000 dinara. Očekuje se da će nova uredba delovati stimulativno na povećanje domaće proizvodnje ribe.\nPrethodni tekstErdoganov dolazak otvara Srbiji nova vrata\nSledeći tekst10. i 11. novembar – prvi pčelarski sajam dunavskog regiona


Francuzi na ulicama, protest protiv Makronovog zakona o radu | N1 Srbija\n12.09.2017. |15.06 >18.00 |\nIzvor: Tanjug, AP Photo/Claude Paris\nPolicija i demonstranti sukobili su se u Parizu na protestu zbog reforme o radu predsednika Emanuela Makrona. Policija je koristila vodene topove kako bi rasterala demonstrante, prenosi Rojters.\nSindikati su pozvali na proteste širom zemlje protiv promena zakona o radu koji će, kako strahuju, umanjiti sigurnost radnog mesta. Mobilizacija je prvi javni test Makronovog predsedništva.\nHiljade sindikalnih aktivista od jutros protestuju u Marseju, Avru na Lamanšu i drugim gradovima u okviru poziva sindikata na proteste širom zemlje. U Parizu je marš planiran za popodne, i policija je najavila raspoređivanja dodatnih snaga. Mada su protesti sindikata obično mirni, često dolazi do sukoba policije i izgrednika na marginama okupljanja.\nOd tri glavna francuska sindikata, FO i CFDT su kritični prema reformi, ali ne pozivaju na protest, delom uprkos stavu svog članstva. Sindikalna konfederacija CGT je međutim pozvala da se danas protestuje protiv novih propisa koji, po njoj, "daju potpunu vlast poslodavcima".\nSindikat CGT predvodi današnje proteste, i poziva na štrajkove u saobraćaju i drugim javnim sektorima, i planira se oko 180 raznih okupljanja. Protesti su kao odgovor na nacrte izmenjenog zakona iz prošlog meseca, kojim se smanjuju ovlašćenja sindikata i daje kompanijama više ovlašćenja da otpuštaju radnike i da utiču na propise na radnom mestu.\nCilj predsednika Makrona je dati kompanijama više fleksibilnosti i ohrabriti ih da zapošljavaju, dok je nezaposlenost masovna i obuhvata 9,5 odsto radno sposobnog stanovništva, dok je prosek EU 7,8 odsto. Šef francuske države nema nameru da popusti u vezi s tom reformom, koja je jedno od njegovih glavnih predizbornih obećanja.\nIzvršna vlast se opredelila za ubrzanu proceduru izmene zakona, koja joj omogućava da odluči o sadržaju reforme bez skupštinske rasprave.\nTribun radikalne levice Žan-Lik Melanšon koji, po nedavnom istraživanju, važi za glavnog protivnika predsednika Makrona, takođe poziva da se u utorak izađe na ulice protiv, kako je rekao, "udara na državu blagostanja", a već je pozvao i na demonstracije 23. septembra.\nMakron danas putuje da obiđe francuske karipska ostrva, koja su pretrpela veliku štetu u uraganu Irma.\nFrancuska protest eng Emanuel Makron zakon o radu\nSvi vi što hvalite protestante: Znate li na šta se uopšte odnosi taj zakon? Šta donosi, a šta odnosi? Ja ga nisam proučavao, ali znam za toliko da ne treba slepo verovati svakome ko sebe zove opozicijom.\nOvo su protesti sindikata a ne opozicije.


Ambasador Norveške zadovoljan uslovima poslovanja kompanija iz njegove države | (Vesti - 23. 10. 2015) Subotica.com\nAmbasador Norveške zadovoljan uslovima poslovanja kompanija iz njegove države\n23.10.2015. u 15:26h\nSubotica je dobar domaćin norveškim kompanijama, a nadamo se i očekujemo da će se postojeća saradnja nastaviti i proširiti, ocenio je danas ambasador Norveške u Srbiji Arne Sanes Bjornstad.\nAmbasador se sastao sa gradskim zvaničnicima sa kojima je razgovarao o proširenju dosadašnje saradnje. Subotica je jedan od gradova Srbije koji učestvuje u projektu Ambasade Norveške koji je namenjen rešavanju problema odlaganja i uništavanja otpada životinjskog porekla\nAmbasador Norveške u Srbiji Arne Sanes Bjornstad boravio je danas u Subotici, gde se sastao sa gradonačelnikom Jeneom Maglaijem, sa kojim je razgovarao o konrektnim projektima podrške ove zemlje Subotici, kao i prekograničnoj i regionalnoj saradnji. Maglai i Bjornstad su razgovarali o saradnji lokalne samouprave i ambasade Norveške i mogućnosti proširenja te saradnje sa norveškim privrednim subjektima.\nU Subotici već nekoliko godina radi kol-centar telekomunikacione kompanije “Telenor” koji pokriva tržišta Srbije, Crne Gore i Mađarske, kao i kompanije “NorDent” koja je specijalizovana za pružanje stomatoloških usluga stanovnicima ove skandinavske zemlje u Subotici, a koja širi svoje kapacitete. Osim toga, po rečima gradonačelnika Jenea Maglaija, Subotica već učestvuje u projektima koje podržava i finansira ambasada Norveške.\nMaglai i Bjornstad sa saradnicima takođe su razgovorali i o podršci Norveške Subotici u privlačenju sredstava iz prekograničnih fondova saradnje, kao i o privrednoj saradnji, pre svega u sferi prehrambene industrije.\nGrad Subotica jene maglai ambasador norveške\npre 39 minuta i 50 sekundi


POČELO JE: Češljanje I Provera Imovine Svih Političara!\nImovina svih političara na tapetu\nPrema Zakonu o utvrđivanju porekla i posebnom porezu (usvojen u februaru, a stupio na snagu 11. marta), za „lov“ na nelegalnu imovinu biće zadužen poseban sektor Poreske uprave, koji je već formiran, pišu Novosti:\n– Poreska uprava je spremna da sa početkom primene zakona pokrene postupke iz svojih nadležnosti u skladu sa Zakonom o utvrđivanju porekla imovine.\nU ovu posebnu jedinicu Poreske uprave, po Zakonu, svoje eksperte treba da delegiraju i MUP, NBS, Uprava za sprečavanje pranja novca, Agencija za sprečavanje korupcije, Republički geodetski zavod, Agencija za privredne registre i Centralni registar, depo i kliring hartija od vrednosti. Oni za to imaju rok do polovine decembra, a početkom septembra trebalo bi da budu usvojeni i svi podzakonski akti koji će detaljnije regulisati primenu ovog zakona.\nU Ministarstvu pravde kažu, za „Novosti“, da očekuju da će svi nadležni organi, koji su uključeni u sprovođenje Zakona, biti u potpunosti spremni za njegovu potpunu i doslednu primenu, u skladu sa svim navedenim rokovima:\n– To je posebno važno jer je Srbija čekala ovaj zakon više od dve decenije i ovo je prva Vlada koja je izašla sa konkretnim predlogom zakona, usvojenim u Narodnoj skupštini.\nDa neće biti zaštićenih poručio je i predsednik Srbije, koji bi, kako je rekao, „voleo da bude ispitan među prvima“:\nKAZNA DO DVA MILIONA\nPo Zakonu, „na udaru“ će se naći oni za koje se posumnja ili utvrdi da, za najviše tri uzastopne kalendarske godine, imaju razliku iznad 150.000 evra između uvećanja imovine i prijavljenih prihoda. Ko će biti proveravan biće utvrđeno godišnjim smernicama koje donosi direktor Poreske uprave, a na osnovu analize rizika, ali postupak se može pokrenuti i po prijavi građana ili neke institucije.\nPrethodni tekstMALI I REVOLUCIJA: Uhapsili predsednika, vlast u rukama pobunjenika\nSledeći tekstTIODOROVIĆ: Ako krene novi pik, nema škole!